ЕХҲТ Беларус можаросини ҳал қилишга ёрдам бериши мумкин\n20 Avgust 10:01 Жаҳон\nАЛЕКСАНДР ЛУКАШЕНКО БЕЛАРУС ЕВРОПА ИТТИФОҚИ САЙЛОВ САММИТ ҚАЛБАКИЛЛАШТИТИШ\nЗудлик билан йиғилган саммит якунига етгач, Европа Кенгаши Президенти Чарлз Мишел, Европа Иттифоқи Белорусияда бўлиб ўтган президентлик сайловларининг расмий натижаларини тан олмаслигини эълон қилди.\nБундан ташқари, Европа Иттифоқи «республикадаги зўравонлик ва сайловларни қалбакилаштиришда айбдор бўлганларнинг кўпига» қарши санкцияларни қўллашни режалаштирмоқда. Европа Кенгаши раҳбари Александр Лукашенко ҳам санкциялар рўйхатига киритилишини истисно қилмади.\nЧарлз Мишел Беларус раҳбариятини инқироздан зўравонликсиз чиқиш йулини топишга чақирди ва ЕИ «ҳокимиятнинг тинч йул билан ўтишига ҳамроҳ бўлишга» тайёр эканлигига ишонтирди. Саммит натижасида, шунингдек, «Белорусия халқи учун» 53 миллион евро ажратилиши эълон қилинди.\nГермания канцлери Ангела Меркел саммитдан кейин шунга ўхшаш баёнот билан чиқди.\n«Беларусия ўз йулини ўзи топиши керак, бу мамлакат ичидаги мулоқот орқали бўлиши керак, ташқи аралашув бўлмаслиги керак» деди у ва «Беларусияда сайловлар ҳалол ва адолатсиз бўлганига шубҳа йуқ» деди.\nАнгела Меркелнинг сўзларига кўра, Европа Иттифоқи раҳбарлари Беларусда тинч намойишчиларга қарши зўравонликни қоралашган ва ҳозирги ҳукуматни куч ишлатишни тўхтатишга чақиришган. Сўз ва йиғилишлар эркинлиги кафолатланиши керак, дея таъкидлади сиёсатчи.\nГермания канцлери барча маҳбуслар сўзсиз озод қилиниши кераклигини қўшимча қилди. Унинг сўзларига кўра, Эвропа Иттифоқи раҳбарлари «Беларусиядаги мухолифат таклиф қилганидек», эҳтимол Европада Хавфсизлик ва Ҳамкорлик Ташкилоти (ЕХҲТ) иштирокидаги миллий мулоқотни қўллаб-қувватламоқдалар.\nАнгела Меркел ўзи воситачи бўлолмаслигини таъкидлади, чунки илгари президент Александр Лукашенко у билан телефон орқали гаплашишни рад этган.\nЭслатиб ўтамиз, мамлакат Марказий сайлов комиссиясининг маълумотларига кўра, 9-август куни Белорусияда ўтказилган сайловда Александр Лукашенко 80,1 фоиз овоз олган. Унинг асосий рақиби Светлана Тихановская 10,1 фоиз овоз тўплаган, 4,59 фоизи барчасига қарши овоз берган. Светлана Тихановскаянинг қўшма штаби уларнинг номзоди ғалаба қозонган деб ҳисоблайди. Сайлов кунидан бошлаб мамлакатда сайлов натижаларига қарши норозилик намойишлари давом этмоқда. Уларнинг иштирокчилари сони 40 минг кишига баҳоланмоқда.


Апрель ойида сўмнинг реал алмашув курси 1,4 фоизга қадрсизланди\nАсосий/Сўнгги янгиликлар/Апрель ойида сўмнинг реал алмашув курси 1,4 фоизга қадрсизланди\nНашр қилинган сана: 10.05.2022 16:20\nАпрель ойида миллий валютанинг реал самарали алмашув курси 1,4 фоизга қадрсизланди. Бунга савдо-ҳамкор давлатлардаги юқори инфляция даражаси ҳамда валюта курсларидаги турли йўналишдаги ўзгаришлар сабаб бўлган айтилди.\nЎзбекистон милий валютасининг реал самарали алмашув курси апрель ойида ҳам пасаювчи тендеция қайд этиб, март ойига нисбатан қарийб 1,4 фоизга, 2021 йил мос даврига нисбатан эса 1,7 фоизга қадрсизланди. Бу ҳақда Марказий банкнинг "Реал самарали алмашув курси шарҳи"да маълум қилинди.\nУнга кўра, апрель ойида реал самарали алмашув курсининг қадрсизланишига асосан савдо-ҳамкор давлатлардаги юқори инфляция даражаси ҳамда валюта курсларидаги турли йўналишдаги ўзгаришлар билан изоҳланади.\nАпрель ойидаги реал самарали алмашув курси индекси динамикасида:\nоширувчи омиллар: ички инфляция – 1,5 фоиз бандни;\nпасайтирувчи омил: савдо-ҳамкор давлатлар инфляцияси – 1,7 фоиз бандни, савдо-ҳамкор давлатлар валюта курслари ўзгариши – 0,2 фоиз ҳамда сўм алмашув курси – 0,9 фоиз бандни ташкил этди.\nАсосий савдо-ҳамкор давлатларнинг валюталари курси апрель ойи давомида АҚШ долларига нисбатан турлича динамикани намоён этди:\nРоссия рубли апрель ойида 1,3 фоизга мустаҳкамланди. Россия Марказий банки томонидан киритилган турли чекловлар юмшатилганлиги ҳамда фоиз ставкасини бироз пасайтирилишига қарамасдан савдо баланси профицит билан ижро этилиши рубл мустаҳкамланишига сабаб бўлди. 2022 йил биринчи чорагида Россия савдо баланси 66,3 млрд. доллар профицит билан ижро этилди. Шунингдек, 29 апрель куни Россия Марказий банки асосий фоиз ставкасини 17 фоиздан 14 фоизгача пасайтирди.\nҚозоғистон тенгеси ҳам апрель ойида 3,8 фоизга мустаҳкамланди. Қозоғистон Марказий банки 25 апрелда асосий фоиз ставкасини 13,5 фоиздан 14 фоизгача оширди.\nТурк лираси эса мазкур ой давомида атиги 0,2 фоизга қадрсизланди.\nАпрель ойида Хитойда кузатилган пандемиянинг янги тўлқини фонида юан 1,2 фоизга қадрсизланди.\n2022 йил апрель ойида асосий савдо-ҳамкор давлатларнинг деярли барчасида инфляция кўрсаткичи ўсишда давом этди.\nЖумладан, Россияда ойлик инфляция март ойига нисбатан бироз секинлашиб, 1,6 фоизни (йиллик ҳисобда 18 фоизни) ташкил этиши кутилмоқда. Шунингдек, импорт қилинадиган автомобиллар, маиший кимё воситалари ҳамда дори-дармонлар нархи ўсиши секинлашган.\nҚозоғистонда ойлик инфляция 2 фоизни ташкил этиб, йиллик ҳисобда 13,2 фоизга етди. Бунда озиқ-овқат маҳсулотлари ойлик 3,1 фоизга (йиллик 17,9 фоизга) ўсди.\nТуркияда ойлик инфляция 7,3 фоизга юқорилаб, йиллик ҳисобда 70 фоизгача ўсди. Нархлар ўсишига асосан озиқ-овқат ҳамда ёқилғи маҳсулотлари катта ҳисса қўшган. Шунингдек, мамлакатда ишлаб чиқарувчилар нархлари индекси ойлик ҳисобда 7,7 фоизга ўсиб, йиллик 121,8 фоизга етди.\nТеги milliy valyuta real almashuv kursi


ИнтерФУТБОЛ :: Ёшларга ишонч ва ўтмишга ҳурмат ёхуд «Атлетико»нинг «Барса» ва «Реал» билан рақобати хусусида\nЁшларга ишонч ва ўтмишга ҳурмат ёхуд «Атлетико»нинг «Барса» ва «Реал» билан рақобати хусусида\n«Атлетико» делегацияси билан бирга мазкур клуб академияси раҳбарларидан бири Антонио Ривера ҳам Москвага ташриф буюрди.\nУ RMA бизнес мактабидаги «Спортнинг ўйин турларида менежмент» факультети талабаларига лекция ўқиб, сўнгги йилларда «матрасчилар»нинг «Реал» ва «Барселона»дек молиявий жиҳатдан анчагина кучли бўлган клубларга қай тариқа рақобат туғдиришаётгани хусусида гапирди.\n- Сўнгги йилларда «Атлетико» икки бор Европа Лигасида ғолиб бўлди, яна шунча марта Чемпионлар Лигаси финалига чиқди ва 2014 йили Испания биринчилигида муваффақият қозонди - яъни «Барселона» ва «Реал»дек гигантларни 3 очкога ортда қолдириб кетди, - дейди Ривера фахрланиб.\n- УЕФА рейтинги натижаларига кўра, айнан «Атлетико» бугун Европанинг энг яхши клубларидан бири ҳисобланади. Сўнгги 6 йилда биз 6та турли даражадаги финалларда тўп сурдик.\nБюджет борасида эса Европада бор-йўғи 12-ўриндамиз, холос. Жорий мавсум сарҳисобига назар ташласак, «Барселона» бюджети 897 млн.ни, «Реал»ники - 690, «МЮ» - 655 млн.ни ташкил этади. «Атлетико»ники эса - 343 млн.\n- Шу ўринда бизни муваффақиятларга етаклаётган омилларга тўхталиб ўтсам. Биринчи навбатда, мухлисларимизни эътироф этмоқчиман. Эшитишимча, Россияда «Спартак»ни «халқ жамоаси» деб аташаркан, «Атлетико»да ҳам шундай. Испанияда бу клубни барча ҳудудларда бирдек ҳурмат қилишади.\nҲозиргача 120 мингдан ортиқ киши клубимиз аъзоларига айланишган. Ижтимоий тармоқлардаги жами обуначиларимиз сони 21 млн.дан ошиб кетди! Буни абонементларимизни харид қилишни истовчилар навбатга ёзилганларида ҳам кўриш мумкин.\n- Биз ўзгаришлардан қўрқмаймиз. Масалан, ўтган йили «Атлетико» герби ўзгарди. Бир қарашда сезилар-сезилмасдай, аммо бу ишдан норозилар барибир, топилди. Стадион борасида ҳам шу гап, клуб «Ванда Метрополитано»га кўчиб ўтди. Бу «Атлетико» тарихидаги 5-стадиондир.\nМухлисларимиз янги арена ҳар томонлама қулай эканлигини тушуниб етишди. Бундай дейишимга сабаб, «Висенте Кальдерон» уй-жойлар қуршовида қолган, машиналарнинг тўхташ жойи энг катта муаммолардан бирига айланганди.\nШунингдек, эски стадион фақат ўйин кунлари фаолият кўрсатарди. Боз устига, «Метрополитано»да томошабинлар сиғими аввалги аренадагига нисбатан 15 мингга кўпроқ.\n- «Атлетико»нинг собиқ ўйинчиси ва клуб академияси раҳбарларидан бири сифатида шуни фахр билан айтишим мумкинки, «Атлетико» тарбияланувчиларига тенг келадиганлари дунёда кам топилади. Бизга идеал тизим яратиш насиб қилди ва айнан унинг ёрдамида асосий таркибни ёрқин истеъдодлар билан доимий равишда таъминлаб келяпмиз.\nТоррес, Габи, Коке, Сауль, Де Хеа - улар «Атлетико» академияси тарбиялаган иқтидорлардан айримлари, холос. Тарбияланувчиларимизнинг таълим олишлари, ҳатто руҳий томондан баркамол бўлишларига аҳамият беряпмиз. Алоҳида психология департаментимиз бор.\n- «Атлетико» ёшларга эътибор қаратмаганида, ҳеч қачон бугунгидай ютуқларга эришолмасди. Ҳозир таркибимизда тўп сураётган футболчиларни бошқа клублардан харид қилишнинг ўзи бизга қанчага тушишини тасаввур қилиш мушкул.\nАлбатта, биз трансфер бозорида ҳам фаолмиз. Аммо ўз тарбияланувчиларимизга эътибор доим 1-ўринда. Кўриб турганингиздек, ҳаракатларимиз бесамар кетмаяпти. Шу билан бирга, Испания ташқарисида ҳам доимо изланишдамиз.\nҲОМИЙЛАР БИЛАН МУНОСАБАТ\n- Ҳамкорларимизга доим катта ҳурмат билан қараганмиз. Бир неча йиллар аввал ўйинчиларимиз «Озарбайжон - оловлар ери» деб ёзилган либосларда майдонга тушишарди. Ўша келишув икки томонлама манфаатли бўлганди.\nОзарбайжон давлатини дунё янада кўпроқ таниди, у ерга борувчи сайёҳлар сони ошди. «Атлетико» бунга ёрдам бергани эса аниқ. Ҳозир расмий ҳамкоримиз бошқа, лекин аввалгилари билан алоқаларни ҳам сақлаб қолганмиз.\nТАРИХГА БЎЛГАН ҲУРМАТ\n- Бизнинг шиорларимиздан бири: «Тарих бу - ўтмиш ва келажак». Биз имкон қадар ўтмишдаги муваффақиятларимизни кўпроқ ёдга олишга интиламиз. Аммо ўз-ўзига танқид руҳи ҳам бўлиши керак.\nМасалан, 2000 йили «Атлетико» элитадан «учиб» кетиб, 2 йил қуйи дивизионда қолиб кетганида ҳам мухлислар биздан юз ўгиришмади. Аксинча, стадионга томошабинлар ташрифида ўсиш кузатилди.\n- Яна бир мисол. «Кальдерон»га қадар стадионимиз айнан «Метрополитано» деб номланганди. Умуман, «Атлетико»га азалдан оддий ишчилар мухлислик қилишган.\nҲатто ўта ночорлар ҳам. Клубимиз томонидан тайёрланган ижтимоий роликларнинг бирида эски стадион деворига чиқиб олган ота ва бола футбол томоша қилишаётганида уларни полиция ҳайдаб юборгани акс этган. Шунда бола отасига қу-йидаги сўзларни айтиб, ваъда беради: «Вақтики келиб сизга «Метрополитано» абонементини совға қиламан».\nОрадан ярим аср ўтгач, ўғил сўзининг уддасидан чиқади - қария отасига янги стадионга кириш ҳуқуқини берувчи абонемент совға қилади. Отанинг кўзларидан эса севинч ёшлари оқади. Балки кимлардир буни майда-чуйда нарсаларга қиёслар. Амма клубимиз фалсафаси айнан улар асосига қурилган ва бу «Атлетико»ни ғалабалар сари бошлаяпти.


Аёллар 8 март байрамига қандай совға истайдилар?\nГўзал баҳор фаслининг энг ажойиб байрамларидан бири бу – «8 март – Халқаро хотин-қизлар куни» эканлиги ҳеч биримизга сир эмас. Ушбу байрам куни ҳар биримиз яқинларимизни шод этишни истаймиз. Айниқса, эркаклар энг азиз ва муқаддас инсонлардан бири, аёл-қизларимизни кўнглини топиб, энг яхши совғаларни ҳадя этишга ҳаракат қиладилар. Биз бу байрам муносабати билан юртимизнинг таниқли аёлларига - «Аёллар 8 март байрамига қандай совға олишни истайдилар?», - деган савол билан мурожаат қилдик ва мана қандай жавобларни олдик. Демак, қуйида байрамга энг яхши совға, таниқли ва машҳур аёллар наздида.\n«Мен учун байрамга энг зўр совға бу — гул. Чунки у баҳор даракчиси бўлиб, инсон кўнглига баҳорий илиқлик олиб киради, кайфиятни кўтаради. Нафис гуллар ифоридек мусаффолик назаримда барча аёлларни ўзига мафтун этади. Табиатнинг бундай мўъжизаси, айниқса, яқин инсонингиз томонидан ҳадя этилса янада ҳузурбахш бўлади»\n«Табиийки, 8 мартда аёллар гул кутишади. Аммо, энг керакли ва ёқимли совға менимча — вақт. Агар, сиз кўнгил берган инсон кун давомида сиз билан вақт ўтказса, сиз учун вақт ажратиб, қаерларгадир олиб борса, шунинг ўзи энг катта совға. Кинога тушасизми ёки боғларда оилавий айланасизми, фарқи йўқ»\nНигина Анорбоева, актриса\n«Байрамда яқинларимизнинг бизга нисбатан эътиборли бўлишларининг ўзи катта совға, деб ўйлайман. Албатта, аёллар байрами гуллар билан янада гўзал ўтади. Албатта, гуллар истайман. Бир сўз билан айтганда, эътибор ва гуллар мен учун бетакрор туҳфалардир»\nЗарина Низомуддинова, актриса\n«Мен ўйлайманки, ҳар бир инсон чин дилдан истаган совғасини оммага чиқаришни истамайди. Чунки совға деганда ҳаммани ўзига яраша қарашлари бор. Ҳар ким турли нарса истайди, кимлар қимматбаҳо нарсалар кутса, кимлардир эътибор, меҳрни истайди»\nНашр санаси: 06-03-2018


Версия для печати > Ўзгараётган Янгиобод\nЮртимизга ҳадемай бутун дунё ишбилармонлари сармоя киритади.\nБоиси одамларимиз меҳнаткаш, ўзганинг ҳақига хиёнат қилишни билмайди, сахий, меҳрибон, меҳмондўст. Чет эллик инвесторга шунинг ўзи етарли. Чунки, бизнес қилиш учун меҳнатни севадиган ишчи кучи борми? Бор. Киритаётган сармояси ишончли қўллардами? Ҳа, чунки одамларимиз ўзганинг мулкини омонат билиб, асрайди. Хорижлик тадбиркорнинг бизнес учун киритган сармояси кўпайса, кўпаяди, камаймаслигини билгани учун ҳам улар бугун Ўзбекистонда.\nБундай дейишимизга асос бор. Биргина Жиззах вилоятининг Янгиобод тумани мисолида айтадиган бўлсак, жорий йилнинг биринчи чорагида 6 та хорижлик сармоядор Янгиобод туман Давлат хизматлари марказидан рўйхатдан ўтиб, ўз бизнесини очди. Улар бу учта лойиҳа учун 21 миллион АҚШ доллари миқдорида маблағ тикдилар. Булар писта плантациялари барпо этишдан тортиб, доривор ўсимликлар етиштириш ва қайта ишлашгача мавжуд. Ҳали айтганимиздек, еримиз хазина. Фақат унга сармоя киритилса бўлгани... Олинган маълумотларга кўра, шу кунга қадар туманда бизнес ҳамкорларнинг 762 миллион АҚШ доллари миқдоридаги инвестициялари ўзлаштирилди.\nАҳолиси деҳқончилик ва чорвачилик билан шуғулланадиган бу туманда 6146 та оила яшайди. Бор йўғи 8 та маҳалласи бор ҳудудда 4895 та хонадон мавжуд. Айни кунда фуқароларнинг 2113 нафари давлат хизматига эҳтиёж сезиб, марказга мурожаат қилган. Жиззахнинг энг олис ҳудудида ҳам аҳоли муаммоларига ва мурожаатларига ўз вақтида кўрсатилаётган хизматлар туфайли фуқаролар бундан миннатдор. Мақсад ҳам шу. Одамлар рози-ризолигига эришиш.\nЭнг қувонарлиси шуки, энг олис туманлардан бири бўлсада инвесторларни ҳам ўзига жалб этиб келмоқда.\nЖумладан жорий йилда умумий қиймати 762,0 млн АҚШ доллари миқдорида хорижий инвестиция ўзлаштирилди.\n"FU LAI GE QISHLOQ XO’JALIK ILMIY TEXNOLOGIK KLASTERI” МЧЖ хорижий корхонаси томонидан амалга оширилаётган умумий қиймати 10,0 МЛН АҚШ доллари бўлган "Уруғчилик кластери ташкил этиш” лойиҳаси.\n"YANGI BIOLOGICAL TECHNOLOGY GROUP” МЧЖ хорижий корхонаси томонидан умумий қиймати 5,0 млн. АҚШ доллари бўлган "Доривор ўсимликлар етиштириш ва уни қайта ишлаш” лойиҳаси.\n"ABI HAVOTOG” МЧЖ хорижий корхонаси томонидан қиймати 6,0 млн. АҚШ доллари бўлган "1600 гектар майдонда коврак етиштириш ва 1000 гектар майдонда писта плантацияси ташкил қилиш” лойиҳаси амалга оширилмоқда.\nҚисқа қилиб айтганда Янгиобод туман аҳолиси ҳам юртимиз иқтисодиётига ўзларининг муносиб хиссаларини қўшиб келмоқда. Яқин манзиллардан кўра олис манзиллардаги аҳоли масъулияти 2 баробар каттароқдир.\nЯнгиобод туман ДХМ директори


Ўзбекистонда 6 январь куни ҳарорат 17 даражагача тушиб кетади\n05.01.2021 | 18:24\n«Ўзгидромет» 6 январь, чоршанба куни мамлакатда кутилаётган об-ҳаво маълумотини эълон қилди.\nТошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3–8 метр/секунд тезликда эсади. Ҳарорат кечаси 7–9 даража совуқ, кундузи 3–5 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 12–17 даража совуқ, кундузи 0–5 даража совуқ; Устюртда кечаси 15–20 даража совуқ, кундузи 2–7 даража илиқ бўлади\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 7–12 даража совуқ, Навоий вилоятининг шимолида 12–17 даража совуқ, кундузи 2–7 даража илиқ бўлади.\nТошкент, Сирдарё, Самарқанд, Жиззах вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 7–12 даража совуқ, кундузи 2–7 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 5–10 даража совуқ, кундузи 0–5 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5–10 метр/секунд тезликда эсади. Ҳарорат кечаси 5–10 даража совуқ, кундузи 0–5 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7–12 метр/секунд тезликда эсади. Ҳарорат кечаси 8–13 даража совуқ, кундузи 0–5 даража илиқ бўлади.


Давлат хизматлари марказларида аста-секин ЭРИдан воз кечилмоқда | NORMA.UZ\nДавлат хизматларидан ўзи келиб фойдаланганда 1,5 мингдан ортиқ махсус рақамли имзо планшетлари ЭРИсиз ишлашга ёрдам беради.\nДавлат хизматлари агентлиги одамларнинг электрон рақамли имзони сотиб олиш ва ундан фойдаланиш билан боғлиқ норозиликларига шундай муносабат билдирди.\nҲозирча рақамли имзо планшетлари марказларда икки турдаги давлат хизматини кўрсатиш жараёнида йўлга қўйилади: болани боғча жойлаштириш ва судланмаганлик ҳақида маълумотнома олиш. Бироқ вақти билан уларнинг кўлами кенгаяди.\nХизматлардан фойдаланувчилар нуқтаи назарига кўра, мазкур идентификациялаш усулининг афзаллиги яққол кўринади ва бу унинг ЭРИдан тубдан фарқ қилишида намоён бўлади.\nбиринчидан, пул тежалади. ЭРИни олиш учун жисмоний шахслар БҲМнинг 7%и (15 610 сўм), юридик шахслар эса 10%и (22 300 сўм) миқдорида давлат божи тўлайди. Рақамли имзо планшетидан фойдаланган ҳолда аризаларни имзолаш бепул.\nиккинчидан, қулайлик ва вақтни тежаш. ЭРИ физик ахборот ташувчига (USB-флешка, қаттиқ диск ёки мобиль телефон) ёзиб берилади ва усиз, тегишинча, ишламайди. ЭРИ сертификатини расмийлаштириш учун қўшимча равишда муайян вақт талаб этилади.


UzAuto Motors тежамкор турбодвигателли янгиланган Malibu моделини тақдим этади\n2019-08-15 20:53:06 Yangiliklar\nUzAuto Motors компанияси 1.5 л. Turbo двигателли янгиланган Malibu Facelift автомобили савдоси бошланаётганини маълум қилади. Янгиланган, кўпчиликнинг кўнглидан жой олган Malibu, Ўзбекистон бозорида Malibu 2.5л. ўрнини эгаллайди ҳамда унинг янги технологик ва тежамкор (30%) давомчиси бўлади.\nОлдузатмали автомобиль аввалгисидан 100 килограммга енгил эканлигига қарамай, унинг узунлигига тахминан 12 сантиметр қўшган. Бундай натижага унинг 1,5 литрли 166 от кучига эга турбомотори сабабли эришилган.\nШунингдек айни дамда янгиланган Facelift Malibu Turbo 2 л. автомобилининг ҳам савдоси йўлга қўйилган. Ушбу моделдаги автомобилларни етказиб бериш 2019 йилнинг сентябрб ойидан бошланади. Хариорларнинг Malibu автомобилига бўлган талаби катталигини инобатга олган ҳолда UzAuto Motors Асака банки, InfinBank va Ўзавтосаноат-лизинг билан биргаликда автомобилни байрамона акция шартларида харид қилишни таклиф этади.


Аксилмонопол қўмита шакар нархини асоссиз ошириш учун жавобгарлик ҳақида эслатди\nМонополияга қарши курашиш қўмитасига кўра, ички бозорда шакар маҳсулотлари нархларининг қимматлашгани Россия ва Украинадаги вазиятга боғлиқ эмас.\n«Бугунги кунда ички бозорлардаги шакар маҳсулоти нархининг асоссиз кескин ошиши кузатилмоқда. Россия ва Украина давлатлари томонидан шакар экспорти тўхтатилганининг Ўзбекистонга ҳеч қандай таъсири йўқ. Бу икки давлатнинг ички бозордаги улуши бор-йўғи 2 фоизни ташкил этади. Бугунги кунда маҳаллий шакар заводлари шакар хомашёсини жаҳон биржа котировкаларига нисбатан арзон нархларда Бразилия давлатидан харид қилишмоқда», - дейилади қўмита хабарида.\nҚайд этилишича, Ўзбекистонда иккита – «Хоразм шакар» ва «Ангрен шакар» масъулияти чекланган жамиятларида жорий йил 15 март ҳолатига 260 минг тонна шакар маҳсулоти ресурслари мавжуд. Шундан, омборда 40 минг тонна тайёр шакар ва 32 минг тонна хомашё бор, июнь ойига қадар эса яна 178 минг тонна хомашё етказиб берилади.\nТаъкидланишича, қўшимча қулайликлар яратиш, шунингдек, ички бозорни шакар маҳсулоти билан узлуксиз таъминлаш мақсадида Монополияга қарши курашиш қўмитаси томонидан биржа савдоларига кунлик қўйиладиган ҳажм ўртача 30 фоизга оширилмоқда. Бундан ташқари, республика аҳолисига шакар маҳсулотини етарли миқдорда ва мақбул нархларда етказиб бериш мақсадида ҳукумат томонидан зарур чоралар кўрилмоқда ҳамда барча ҳудудлардаги бозорларда «Элга хизмат» расталарида мақбул нархда шакар сотиш топшириқлари берилган.\nШунингдек, асоссиз оширилган нарх-наво бўйича қонунчиликда белгиланган тартибда чора кўрилиши мумкинлиги эслатиб ўтилган.\nАввалроқ, Kun.uz’да эълон қилинган мақолада шакар нархларининг ошиши бевосита Россия ва Украинадан импорт қилишнинг тўхтатилиши ҳисобига эмас, балки Ўзбекистондан олисда жойлашган Бразилиядан хомашё импорт қилишдаги логистика харажатлари ошиши сабаб юз бериши мумкинлиги ҳақида айтилганди.


Янги ўқув йилининг илк кунида қандай об-ҳаво кузатилади? | Qalampir.uz\nЯнги ўқув йилининг илк кунида қандай об-ҳаво кузатилади?\nБу қизиқ\t05 Сентябрь 11:21 4845\nГидрометеорология хизмати маркази эртага, 6 сенябрь куни Ўзбекистонда қандай об-ҳаво кузатилишини маълум қилди.\nТошкент шаҳрида ҳаво бироз булутли бўлади, ёғингарчилик кутилмайди. Ғарбий шамол йўналишини ўзгартиртб шарқдан 3-8 м/с тезликда эсади. Ҳарорат кечаси 19-21°, кундузи 35-37° бўлади.\nҚорақалпоғистон, Хоразм вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 13-18°, кундузи 30-35° бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартиртб шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 17-22°, кундузи 32-27° бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартиртб шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 17-22°, кундузи 34-39° бўлади.\nҚашқадарё, Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартиртб шарқдан 7-12 м/с тезликда эсади, баъзи жойларда 17-22 м/с гача кучайиши мумкин.Ҳарорат кечаси 19-24°, кундузи 34-39° бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шимоли шарқий шамол йўналишини ўзгартири ғарбдан 7-12 м/с тезликда эсади. Ҳарорат кечаси 15-20°, кундузи 31-36° бўлади.\nРеспубликанинг тоғ олди ва тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартиртб шарқдан 7-12 м/с тезликда эсади, баъзи жойларда 17-22 м/с гача кучайиши мумкин.Ҳарорат кечаси 12-17°, кундузи 25-30° бўлади.\n13 Сентябрь 15:24 39494\n14 Сентябрь 20:19 34957\n14 Сентябрь 10:58 30894\n13 Сентябрь 15:27 26624\n13 Сентябрь 08:29 25143


15:00 / 19 апрель 643 pdf Ўқиш режими + -\nҒарб давлатларида бир неча муслима аёллар билан олиб борилган тадқиқот шуни кўрсатдики, тожсимон вирус ушбу мамлакатларда ҳижобли ва ўранган аёлларга бўлган эҳтиромнинг тикланишига сабаб бўлмоқда.\nАҚШнинг Иллинойис штатидаги Шимоли Ғарбий университети тадқиқотчиси Анна Баяла АҚШ ва Буюк Британияда 38 нафар муслима аёлларда тадқиқот олиб борган ва натижаларининг бир қисмини Американинг «The Conversion» интернет сайтида эълон қилган.\nТадқиқотда Афара исмли (исми ўзгартирилган) британиялик аёлнинг тожсимон вирус пандемиясидан кейин Буюк Британия кўчаларида муслима ва рўмол ўраган аёллар билан муомалада «ажойиб фарқ» юзага келаётганини айтиб ўтар экан, сўзининг давомида: «Улар энди ниқобим ва қўлқопларим туфайли менга ёмон қарашмаяпти, ҳамма тўсатдан вазиятни тушунди», дея таъкидлади у.\nФранциялик Жамила исмли муслима аёл ҳам ҳозирги глобал вазият уни шу пайтгача шаънига ёғилиб келган турли-туман «ғайриахлоқий изоҳлар»дан ҳимоя қилаётганини тасдиқлади.\nШунингдек, у халқаро мода уйларининг бир вақтнинг ўзида ҳам гўзаллик, ҳам саломатлик, соғлиқни сақлаш талабларига тўла мос келадиган юз ниқобларини яратиш тенденциялари ҳақида сўзлади.\nФранция қонунлари жамоат жойларида ниқобда юришни тақиқлайди. Аммо пандемиядан сўнг барча учун кўчага ниқобсиз чиқиш тақиқланди. Бир парча мато билан бўлса-да, юзни ёпиб чиқиш шарт.\nТадқиқотчи ўз сўровнома ва изланишларида аёлларнинг шахсини ҳимоя қилиш учун тахаллуслардан фойдаланган. Натижалар шуни кўрсатадики, аҳолисининг кўпчилиги мусулмон бўлмаган мамлакатларда (ҳижоб ёки ниқоб билан) ўранган мусулмон аёлларга қайта-қайта таҳдидлар қилинади, кўча-кўйда ҳужум қилинади.\nМасалан, 2017 йилда Америкада 40та муслиманинг ҳаёти ўрганилиши натижасида уларнинг 85 фоизи оғзаки сўкиш ва ҳақоратларга, 25 фоизи эса ҳатто тан жароҳати етказиш ва жисмоний зўравонликка дучор бўлганлари аниқланган.\nХалқаро мусулмон уламолар кенгаши сайтидан олинди.\n08:15 / 24 апрель 1079\nҲазратим раҳимаҳуллоҳ ҳақларида\n18:00 / 19 апрель 585\nБир куни қизим чуқур ўйга толган ҳолда менга Ислом дини ва унга тобелик даъвосидаги айрим кишилар ҳақида саволлар бера бошлади. Унинг саволлари, унинг тили билан давоми...\n1195 11:40 / 23 август\nХадийжа бинти Хувайлид розияллоҳу анҳо (VI)\nVIРасулуллоҳ соллаллоҳу алайҳи васаллам оила қурганларига ўн беш йил тўлиб, 40 ёшга етганларида кўнгиллари ёлғизликни тусай бошлади. У зот Макка атрофидаги давоми...\n1789 14:58 / 18.10.2018


“Ўзавтосаноат” АЖ Cadillac ишлаб чиқаришни йўлга қўйиши мумкин - Халқ сўзи\n“Ўзавтосаноат” АЖ Cadillac ишлаб чиқаришни йўлга қўйиши мумкин\n16:55 31 Октябр 2018 Жамият\n“Ўзавтосаноат” АЖ Россиядаги GM заводини харид қилиши мумкин. Санкт-Петербург шаҳрида жойлашган мазкур завод 2018 йил охиригача сотилиши айтилмоқда.\nSputnikʼнинг ёзишича, мазкур заводни сотиб олишга “Ўзавтосаноат” АЖ компанияси қизиқмоқда. Мазкур масалада ҳал қилувчи қарорни эса General Motors қабул қилади.\nGM Санкт-Петербургдаги заводни 2008 йил ноябрида фойдаланишга топширган, бу ерда Chevrolet Cruze, TrailBlazer, Opel Astra ва Cadillac каби русумлар ишлаб чиқарилган. Корхонада ишлаб чиқариш жараёни 2015 йилнинг 1 июлида тўхтатилган.\nМанбага кўра, ушбу корхонани сотиб олишга “Ўзавтосаноат” АЖдан ташқари, Беларус компанияси даъвогар бўлиб турибди.


09:37 / 02 апрель 119 pdf Ўқиш режими + -\n«Ҳазрат Навоийни англаш сари» мавзусидаги туркум суҳбатларимизнинг навбатдаги сони бугун бўлиб ўтади.\nУнда “Тасаввуф шеърияти” мавзуси ёритиб берилади.\nСуҳбатни «Шайх Муҳаммад Содиқ Муҳаммад Юсуф» жоме масжиди имом-ноиби Ҳасанхон Яҳё Абдулмажид қори олиб борадилар.\nТуркум суҳбатларимиз ҳафтанинг чоршанба ва жума кунлари соат 17:00 да “Ҳилол-Нашр” нашриётининг чилонзордаги бош дўконида бўлиб ўтмоқда.\nСуҳбатга барча қизиқувчиларни таклиф этамиз.\nМурожаат учун: +998913550657\n12:00 / 02 апрель 472\n13:30 / 02 апрель 815\n935 13:40 / 14.01.2019\n1097 17:06 / 28.01.2019\n1587 14:05 / 22.08.2019\nМасжидул Ҳарам ичида «Haram Emergency Center 1» очилди\nСаудия Арабистонининг Макка шаҳридаги Масжидул Ҳарам ичида .Haram Emergency Center 1, деб номланган тез тиббий ёрдам хизмати маркази очилди. Бу ҳақда theislamicinformation.com манбаси давоми...\n414 08:00 / 26 февраль\n943 20:44 / 02.12.2020


Гул сотиб кун кўраëтган Гулюзим ая\nНафақа ёшида бўлган Гулюзим ая гул сотиб тирикчилик қилишнинг ўзига яраша заҳматлари борлигини айтади.\nҚўлида Россия паспорти борлигига қарамай¸ қисмати етаклаб келган Душанбедан кетишни хаëлига ҳам келтирмаëтган Гулюзим ая¸ қозон қайнатишнинг оғир¸ аммо хушрўй ва хушбўй йўлини танлаган.\nАсли Россиянинг Бошқирдистонида туғилиб ўсган Гулюзим ая бундан 42 йил аввал Тожикистонга келин бўлиб тушган экан.\nДушанбелик Қаҳрамон Камолиддинов билан умр риштасини боғлаган россиялик келин аввалига қайнонасига ёрдамчи бўлган, кейинчалик эса тожикистонлик алпинистлар лагерида оддий хизматчи бўлиб ишлаган.\nОлти фарзандни вояга етказган Гулюзим ая ҳозир нафақада. Аммо у шу кунда ҳам бекор ўтиргани йўқ.\nДушанбенинг Лучоб маҳалласида яшовчи Гулюзим ая ва Қаҳрамон ака бир неча йил аввал қўшимча даромад топиш мақсадида ўз ҳовлиларида гул ўстиришга қарор қилганлар.\n- Мана, 10 йилдирки, ҳовлимизда гуллар ўтқазиб, бозорга олиб чиқиб сотаяпмиз. Чой пули учун-да энди. Меҳнати¸ албатта оғир. Чолим билан икковимиз ишлаяпмиз. Мен тушунмаган нарсаларни у тушунтиради, чолим агроном бўлган 30 йил, дейди Гулюзим ая.\n65 ни қоралаган Гулюзим ая ҳар куни эрталаб соат 8 да гулларни аравага ортиб, бозорга йўл олади.\n- 5 километрлик йўлни бир соатда босиб, бозорга келаман. Кимнинг машинаси бўлса, унга осонроқ. Бизда ундай имконият йўқ, дейди Гулюзим ая.\nСуҳбатдошимизнинг айтишича, бу йил савдо-сотиқ ўтган йиллардагига қараганда сустроқ:\n- Бу йил гулларим унча сотилмаяпти. Одамларда пул йўқдир-да. Ўтган йил яхши эди. Бу йил ишнинг мазаси йўқ.\nКунига 10, баъзида 30 сомоний (тақрибан 3 доллардан 9 долларгача - таҳр.) ишлайман. Лекин байрам кунлари 100 сомоний (ўртача 25 доллар – таҳр.) топиш мумкин, дейди Гулюзим ая.\nСуҳбатдошимиз ўз тижорати мавсумий эканини ва май ойи бошларидан яна уйда ўтириб, ойдан ойга нафақа кутиб, кун кечира бошлашини айтади.\n- Мен 63 сомоний нафақа оламан, Чолим 120 сомоний олади. Тўпласак, 183 сомоний (тақрибан 47 доллар – таҳр.) бўлади. Рўзғордан ортмайди, дейди Гулюзим ая.\nСуҳбатдошимиз шу ўринда фарзандларидан ёрдам кутмаслигини қўшимча қилади:\n- Ҳозир ҳамманинг ўз ташвиши бор. Фарзандларим ўз оилалари билан овора. Ёрдам кутмайман улардан, дейди олти фарзанднинг онаси Гулюзим ая.\nНафақа ва гул сотишдан топган даромади оз бўлишига қарамай, Гулюзим ая ҳар уч - тўрт йилда ватанига бориб туришини айтади:\n- Онам, сингилларим ўша ёқда. Уч йилда, беш йилда бир бораман. Самолёт қиммат - 400 доллар. Поезд арзонроқ, лекин йўлда ташвиш кўп. Ўзбекистону Қозоғистону Туркманистон йўлда қийнайди. Аввал яхши эди.\nЎтган йили бориб келдим, йўлда кўп текширадилар. Нимани текширади, билмадим. Ўзбекистонда-ку россияликларни йўлда туширадилар, уни-буни сўраб гаранг қилади одамни, дейди Гулюзим ая.\nУмрининг 42 йилини Тожикистонда ўтказган Гулюзим ая бошқа тожикистонликлар ва аввал Тожикистонда яшаб, эндиликда ватанига кетаётган россияликлар сингари Россияга кетиш нияти йўқлигини айтади.\n- Мен Россия фуқаросиман. Россияга бориб тураман. Кўраяпман - у ёқдаям шу аҳвол, ҳар ким ўзи билан ўзи бўлиб қолган.\nЭнди ҳозирги шароитда қаерга борманг, меҳнат қилиш керак ишқилиб, меҳнатсиз бир нарсага эришиш қийин.\nҚўшниларим яхши, кўпроқ бу ерга ўрганиб кетганман, дер экан Гулюзим ая бундан буён ҳам чоли Қаҳрамон ака билан Тожикистонда қолишини ва кафтдеккина ҳовлисидан топаётган даромадига шукур қилиб яшашини айтади.


Америкалик генераллар Россияга «АҚШ учун асосий хавф» дея таъриф беришди\n10:15 / 22.04.2016\nАҚШ сенатидаги генераллар Лори Робинсон ва Кертис Скапароттининг қайд этишича, Россия АҚШ учун «энг катта хавф туғдирадиган» мамлакат сифатида қолмоқда. Бу ҳақда РИА «Новости» нашри хабар тарқатди.\nМазкур мавзу қуролли кучлар масалалари қўмитасининг Лори Робинсон ва Кертиса Скапаротти номзодларини Шимолий ва Европа бўйича АҚШ ҳарбий хизматчиларига раҳбар этиб тайинлашга бағишланган йиғилишида кўтарилган.\n«Россия ўзини АҚШ учун энг катта хавф соладиган куч сифатида кўрсатишда давом этмоқда», — дея таъкидлаган Робинсон. Ўз навбатида, Скапаротти унинг мазкур фикрини қўллаб-қувватлаган.\nШунингдек, генерал Кертис Скапароттининг қўшимча қилишича, Америка Қўшма Штатлари расмий Москвани агар Россия қуролли кучлари АҚШ ҳарбийларига хавф туғдирадиган ҳаракатларни амалга оширса, АҚШ ҳам бунга жавобан чоралар кўриши билан огоҳлантириш керак.


13 март, 2020, 20:37\nТеглар:Бокс Ўзбекистон | Миразизбек Мирзаҳалилов | Токио-2020\nУ Токио Олимпиадасига лицензияни қўлга киритганди.\nХабарингиз бор, Иорданиянинг Амман шаҳри бокс бўйича Токио-2020 олимпиадасига лицензия тақдим этувчи турнирга мезбонлик қилди.\nЎзбекистонлик чарм қўлқоп усталаридан уч нафари олтин медалга сазовор бўлди. Боксчиларимиздан Миразизбек Мирзахалилов, Элнур Абдураимов ҳамда Баҳодир Жалоловлар ўз вазн тоифаларида тенгсиз эканлигини исботлашди.\nБоксчиларимиз бугун тантанали равишда Тошкент халқаро аэропортида кутиб олинган эди. Олтин медални қўлга киритган Миразизбек Мирзахалилов Фарғонада ҳам катта шодиёна билан кутиб олинди. Миразизбекни шахсан вилоят ҳокими кутиб олди ҳамда олтин медал ва "Токио-2020" йўлланмасини қўлга киритган боксчига Nexia-3 автомобилини топширди.\nМиразизбек мусобақанинг сўнги жангида -57 кг вазн тоифасида иорданиялик Муҳаммад Алвадига қарши рингга кўтарилди ва 5:0 ҳисобида яққол устунлик билан ғалабага эришди.\nМаълумот ўрнида таъкидлаш лозимки, 2019 йилнинг сентябрь ойида Россиянинг Екатеринбург шаҳрида ўтказилган жаҳон чемпионатида ҳам Миразизбек олтин медалига сазовор бўлиб қайтган эди.\nБоксчимизга Токио Олимпиадасида ҳам омад ёр бўлишини тилаб қоламиз!


Сурхондарёда «Матиз» уриб юборган 12 ёшли қиз вафот этди\n08:50 / 13.09.2021\nСурхондарё вилояти Сариосиё туманида «Матиз» машинаси 12 ёшли қизни уриб юборган. Оқибатда қиз вафот этган. Бу ҳақда вилоят ИИБ ЙҲХБ ахборот хизмати хабар бермоқда.\nМаълум қилинишича, жорий йил 11 сентябрь куни соат 8:45 ларда Сариосиё туманидан ўтувчи маҳаллий аҳамиятга эга бўлган 4Н1583 Тортули – Газарак – Ёрман автомобиль йўлида одам ўлими билан боғлиқ йўл-транспорт ҳодисаси содир бўлган.\nГазарак – Тортули йўналишида ҳаракатланиб бораётган «Матиз» машинаси йўлни кесиб ўтаётган 12 ёшли қизни уриб юборган. Сўнг бошқарувни йўқотиб йўл четидаги дарахтга урилган. Оқибатда қиз оғир тан жароҳатлари олиб шифохонада вафот этган. Шунингдек, 1985 йилда туғилган «Матиз» ҳайдовчиси ва унинг ёнида бўлган йўловчи оғир тан жароҳатлари олиб шифохонага ётқизилган.\nДастлабки суриштирувда аниқланишича, «Матиз» машинаси ҳайдовчиси тезликни белгиланган меъёрдан ошириб тез ҳаракатланган. Бундан ташқари, ушбу йўлда йўл белгилари, пиёдалар ўтиш жойлари ва йўл чизиқлари бўлмаган.\nҚайд этилишича, мазкур жойда сўнгги бир ой ичида одам ўлими билан боғлиқ иккита йўл-транспорт ҳодисаси содир бўлган.\nСурхондарёда йўл ҳаракати қоидасини бузиб ҳаракатланган юк машинасини электровоз уриб юборди\nСурхондарёда «Газель» билан тўқнашган «Спарк» ҳайдовчиси вафот этди\nЖиззахда бошқарувни йўқотиб иккита машина билан тўқнашган “Дамас” ҳайдовчиси вафот этди\n19:31 / 22.10.2021\n16:40 / 22.10.2021\nТошкентда қарама-қарши йўлга чиқиб кетган машина иштирокидаги ЙТҲда бир киши вафот этди


Айни пайтда мазкур бирлашма ва ҳудудий тузилмаларининг 170 дан ортиқ техник қўриқлаш пунктлари самарали фаолият юритаяпти. Улар 11 мингдан зиёд объектлар ҳамда 9 мингдан кўпроқ хонадонларга ишончли хизмат кўрсатмоқда.\nТизимга илғор ахборот-коммуникация технологиялари, жумладан, техника ва қурилмалар ҳамда мосламалар кенг татбиқ этилаётгани бу борада қўл келаяпти. “Ташвиш” тугмачаси хизмати шундай янгиликлардан биридир. Ҳозирги вақтда ундан кассалар, банклар, кўнгилочар муассаса ва хонадонларда кенг фойдаланилмоқда. Мижоз зарурат бўлганда мазкур тугмача орқали техник қўриқлаш пунктига боғланади. У ерда навбатчилик қилаётган махсус гуруҳ “Ташвиш” хабари тушган жойга 3-5 дақиқада етиб бориб, муаммони зудлик билан бартараф этади.\nШу ўринда кейинги пайтда ушбу хизмат турига фуқаролар қизиқиши ортиб бораётганлигини ҳам айтиш жоиз. Ўз навбатида, бу юртдошларимиз ҳуқуқий маданияти юксалаётганини англатади. Бунда жойларда ходимларимиз томонидан жиноят ва ҳуқуқбузарликларнинг олдини олишга қаратилган кенг кўламли тушунтириш ишлари амалга оширилаётгани муҳим омил бўлмоқда.\nУмуман олганда, бугунги кунда қўриқлаш хизмати ходимлари давлатимиз ва халқимиз бойликларини кўз қорачиғидек асраб-авайлаш орқали мамлакатимиз равнақига муносиб ҳисса қўшмоқда.\nИИВ ҳузуридаги «Қўриқлаш» бирлашмаси ходими, майор.\nМазкур рукндаги бошқа мақолалар: « Имконият ва рағбат юртимиз ижодкорларини фаоллик кўрсатишга ундамоқда\tШижоат майдони »


«ПЕГАСУС»: Давлат органлари текшируви рақобатчилар шикоятига кўра бўлди | ҚИРҒИЗИСТОН ЯНГИЛИКЛАРИ\n«ПЕГАСУС»: Давлат органлари текшируви рақобатчилар шикоятига кўра бўлди\nЎзининг арзон чипталари билан кўпчиликка машҳур «Пегасус Азия» ширкати ҳукумат тарафидан бўлаётган текширувларни рақобатчилар шикоятига боғламоқда.\nДавлат антимонополия агентлиги ходимлари ўтган ҳафта сўнггида Қирғизистон йўловчи ташиши бозорига яқинда кирган «Пегасус Азия» устидан текширувлар бошлаганини билдирди.\n«Пегасус Азия» — Туркиянинг «Пегасус» компаниясига тегишли шуъба — ўзининг хориж ва Қирғизистон ичидаги авиақатновларга арзон чипталари билан кўпчилик эътиборини тортиб келади.\nДавлат антимонополия раҳбари Бабурбек Жээенбеков 18 апрел куни компания устидан текширувлар унинг рақобатчилари тарафидан келган шикоятларга кўра бўлганини тан олганди — маҳаллий авиапарвозчилар «Пегасус Азия» бозор нархидан арзон чипталар билан рақобат ҳақидаги қонунни бузаётганини билдирмоқда.\n«Баъзан авиакомпаниялар харидорлар эътиборини қозониш учун ўз тан нархидан арзонроқ баҳони қўйишади. Бироқ биз қонун бузилишига йўл қўймаслигимиз керак. Бошқа тарафдан, биз чипталарга нархлар арзонроқ бўлиши тарафдоримиз», — деди Жеенбеков.\n«Пегасус Азия» бош директори маслаҳатчиси Эрмек Омуралиев Kloop.kg билан суҳбатда компания текширувлардан қўрқмаслигини ва бу текширувлар инқирозга учрашдан қўрқаётган маҳаллий авиа компаниялар сабаб бўлаётганини билдирди.\n««Пегасус» рақобатчиларининг асосий иддаоси — бу «Пегасус»нинг Қирғизистон бозорига кириб нархларни тушириш, маҳаллий авиакомпанияларни инқирозга учратиб монополиячига айланиш. Бу иддао билан улар барча органларга шикоят қилишяпти», — деди Омуралиев.\nУнинг айтишича, келлиб чиқиши Туркияга бориб тақалгани билан, «Пегасус Азия» қолган маҳаллий компаниялар қатори қирғиз компанияси. Бироқ у халқаро тажрибага таяниб иш юритади.\nМаслаҳатчи фикрича, қолган авиаташувилар «эски» самолётлар ва ускуналарда иш юритади.\n«Кеча Туркиядан бир гуруҳ делегация келди. Улар “Манас” аэропорти фаолияти билан танишиб, перронга чиқишда ва эски самолётларни кўришди. Улар: “Қандай қилиб бу самолётларда учяпсизлар?” дейишди» — деди Омуралиев.\nДавлат антимонополия вакили Назина Алимкулова «Пегасус Азия» устидан шикоят икки маҳаллий авиаширкат — «Авиа Трафик» ва «Кыргызстан» тарафидан келиб тушганини билдирди.\nАвиасоноатга яқин манбалардан бири Kloop.kg журналисти билан суҳбатда шикоятчилар орасида — «Авиа Трафик», «Эйр Бишкек», «Тез Джет» ва «Скай Бишкек» компанияларининг ҳам борлигини билдирди.\n«Пегасус Азия»нинг арзон чипталаридан жабр тортган авиаширкатларнинг ўзидан изоҳ олишнинг имкони бўлмади.\nАлимкуловага кўра, унинг бошқармаси «Пегасус» фаолияти борасида бир неча тахминларга эга. Улардан бири, авиаширкат ўз рақобатчиларини йўловчи ташиш бозоридан сиқиб чиқармоқчи.\n«Одатан ширкатлар арзон чипталар билан бозорга кириб, уни эгаллаб олади ва рақобатчиларини сиқиб чиқаради. Бозорда ўзлари ёлғиз қолгач эса, ўзи хоҳлаган нархни қўя бошлайди. Бу ҳозирги 1,5 минг ёки 2 минг эмас, балки 3 минг сом бўлиши мумкин. Йўловчилар эса танлов ҳуқуқидан маҳрум бўлади», — дейди у.\n«Пегасус Азия» авиаширкати — Қирғизистонда лоу кост деб аталувчи арзон қатновлар йўлга қўйган биринчи ширкат.\nЛоу костларнинг бизнес-модели жуда оддий — йўловчи озроқ қулайликлар эвазига арзонроқ чипта сотиб олади.\nБундан ташқари, «Пегасус» учоқлари аэропортда минимал даражада вақт ўтказади.\nАввалги мақолаБир ҳафтага йўқолган бишкеклик қизлар уйидан ўзлари қочиб кетган\nНавбатдаги мақолаТалас: Митингчилар губернатор муовини ва акимни асирга олди


Сомса тайёрлаш - каватли сомса учун хамир ва начинка рецепти, усуллари тайёрлаш рецепти сирлари, оддий ва мазали\nVatanda.Com » Пазандалик » Таомлар » Сомса тайёрлаш - каватли сомса учун хамир ва начинка рецепти, усуллари\nЎзбекистонда яшайдиган ёки бу гўзал мамлакатда мехмонда бўлган хар бир шаҳс ўзбек ошҳонасининг овқатларини алохида илиқлик билан эслаб туради. Жахонга мащур таниқли таомлар орасида сомса (самса) маҳсус шарафга эга. Сизга асл мазали ва чиройли қаватли сомса тайёрлаш рецептини таклиф этамиз.\nСOМСА ТАЙЁРЛАШ УЧУН КЕРАКЛИ МАСАЛЛИҚЛАР\nСомса ҳамири учун:\nТуз – 1 чой қошиқ\nСариёғ ёки эритилган ёғ – 100 грамм\nСомса начинкаси учун:\nЁғли қўй гўшти (лаҳм) – 500 грамм\nПиёз – 500 грамм\nМурч кукуни – 1 чой қошиқ\nЗира (таъбга кўра) – 1 чой қошиқ\nҚАВАТЛИ СOМСА ТАЙЁРЛАШ УСУЛЛАРИ\nСомса учун ҳамирни тайёрлаш учун 250 мл илиқ сувга (бир стакан) га 5 грамм туз қўшиб, аралаштиринг. Столга ёки идишга 500 грамм унни элаб солинг, тузланган сувни қўшиб, оддий ҳамир қоринг.\nҲамирни зувала қилиб, устини идиш билан ёпинг ва 20-30 дақиқага дам олишга қолдиринг.\n20 дақиқадан сўнг, ҳамирни тўртбурчак шаклда, 0,5 мм қалинликда қилиб ёйинг. Бу қаватли ҳамир ўзига ҳосдир. Бунда классик франсузча ҳамирдан фарқли ўлароқ, қатламлар столга перпендикуляр бўлади.\nЁйилган ҳамирга 100 грамм эритилган ёғ ёки сариёғ ёки маргарин суртинг.\nЁғланган ҳамирни зич рулет қилиб ўранг ва 18 та тенг қисмга бўлиб олинг.\nКесилган ҳамирнинг хар бир қисмини кўндаланг қилиб қўйиб, кафт билан босиб, кулчача шаклини беринг. Сомса учун ҳамир бўлакчаларини таҳтага қўйиб, устини плёнка билан ёпиб, ярим соат музлатгичга ёки икки соат совутгичга қўйинг.\nСомса учун гўштли начинка тайёрлаш учун 0,5 кг пиёзни кубик шаклида тўғраб олинг, 0,5 кг гўштни хам томонлари 0,5 см бўлган кубик қилиб кесиб олинг, ҳохишга кўра гўштни қиймалагичда майдалаб олиш ёки аксинча, йирикроқ қилиб тўғраш хам мумкин.\nИдишга гўшт ва пиёзни солинг. Начинкага бир чой қошиқ туз ва бир чой қошиқ мурч қўшинг, таъбга кўра бир чой қошиқ майдаланган зира қўшиш хам мумкин. Барчасини яҳшилаб аралаштиринг, сўнг устини ёпиб, четга олиб қўйинг.\nСовутгичдан сомса учун тайёрланган ҳамирларни олиб, хар бирини қалинлиги 1 мл бўлган юпқа доира қилиб ёйиб олинг. Хар бир доирачанинг ўртасига қийма қўйиб, уни тенг қилиб тақсимланг.\nҲамирни уч томонидан бир-бирини устига қўйган холда навбати билан қийма устига кўтариб тугинг, унга учбурчак шаклини бериш лозим. Сўнг учта бурчагини хам алохида қатлаб, букиш керак.\nСомса пишириш листига чокини пастга қаратган холда терилади. Юзасига туҳум сариғи суртилади, ҳохишга кўра кунжут сепиш мумкин.\nҚатламли сомса 30 дақиқа давомида 180-200 °C хароратда олдиндан қиздирилган печда пиширилади.\nТайёр бўлган сомса дастурҳонга иссиқлигида тортилади.


Муаллиф: Akmal Binokulov Сана: 7-11-2017, 16:43\nБир марта бўлса-да кимсасиз орол эгаси бўлишни орзу қилган бўлсангиз, сиз ёлғиз эмассиз. Маълум бўлишича, ҳатто атиги 307 доллар эвазига ҳам бутун бир тропик ҳудудни ижарага олиш мумкин. HomeToGo туристик портали сайтнинг қидирув тизими орқали банд қилиш мумкин бўлган энг яхши 10 хусусий оролни танлаб, улар ҳақида маълумот берди. Уларнинг аксарияти икки ўринли люкс номердан қиммат эмас. Бу ҳақда "Kun.uz" сайти ёзмоқда.\nГеография дарсларида ўқитилмаган саккиз митти давлат


26 Январь 2017 14:40 1262\nУшбу америкалик дипломат ўз лавозимида ишлаган чоғида нимаси билан эсда қолди? Бу саволга жавоб бериш мушкул эмас. Нуланд Украина воқеаларида фаол иштирок этиб, мамлакатда 2014 йилги давлат тўнтаришларини амалга ошишига ўз "ҳиссасини" қўшди. 2013 ва 2014 йилларда у Киевга ташриф буюриб, норозилик намойишларини қўллаб-қувватлаганди. Шунингдек, ўз чиқишлари чоғидаги агрессив кайфиятдаги баёнотлари билан турли давлатларга қарши фикр билдирарди.\nВиктория Нуланд ўз интервьюларида АҚШ 1991 йилдан бери Украинада “демократия” қуриш учун 5 миллиард доллардан ошиқ маблағ сарф этганини айтганди.\nАссошиэйтед Пресс маълумотларига кўра, Нуланд билан бирга, АҚШ давлат котибининг дипломатик хавфсизлик бўйича ёрдамчиси Грегори Старр ҳам ишдан кетмоқда. У 20 январь куни ишдан кетиш учун ариза берганди. Давлат департаментининг маъмурий-хўжалик ишларига жавобгар Патрик Кеннеди ҳам Оқ уйни тарк этмоқда.\nЖон Керрининг яна икки ёрдамчиси – Мишель Бонд ва Жойс Баррлар 25 январ куни лавозимларидан озод этилганлар.\nАйни пайтда ташқи сиёсат бўйича давлат котиби лавозими вазифасини, Америка дипломатларининг собиқ етакчиси Жон Керрининг ўринбосари Томас Шеннон бажариб турибди. Давлат котиби вазифасига тайинланган Рекс Тиллерсон Америка конгрессидан унинг янги лавозимга тасдиқлашларини кутиб турибди.\n2017-03-10 13:56:52 1726\n2017-03-08 19:02:39 1074\n2017-02-27 08:00:39 1755


ШАРИАТ БЎЙИЧА КИМЛАР КОФИРЛИККА ЎТИБ ҚОЛАДИЛАР?\n00:00 / 02.10.2009 | eski savollar | 3063\nАссалому алайкум ҳурматли шайх ҳазратлари! Аллоҳ сиздек олимларни бизга рўбарў қилгани учун Аллоҳга ҳамдлар бўлсин. Сиздек олимлардан истаган саволимизни сўраш бахтини бергани учун шукрлар бўлсин. Сиз ва сиз каби олим инсонларга, аҳли-оилаларингизга Аллоҳ тинчлик-ҳотиржамлик ва барака ато этсин. Сизлар орқали илмимиз ошияпти, бунинг учун сизларга Аллоҳнинг беҳисоб ажру мукофотлари ёғилсин. Ҳурматли устоз, устоз деб мурожаат этишга изн беринг қуйидаги савол билан мурожаат этайин. Шариатимиз ҳукми билан кимлар диндан чиқиб кофир бўладилар? масалан намоз ўқимай, сигаретни-ҳаромлигига фатво берилганини билсада уни бемалол чекиб юрган одам, аммо рўза тутса у одамни ҳукми қанақа? У кофир бўлиб қолмайдими? Ширкка келсак, Ўзбекистоннинг чекка вилоятлари туманларида мушкулкушодлар қилиб юрган оилалар талайгина, улар ҳам ширк қилганликлари учун кофир ҳукмига ўтиб қолишадими? 2 савол: Агар келин бенамоз оилага келин бўлиб тушган бўлса, у оилада на эр на ота она ва на қариндош уруғ намоз ўқишмаса, келин уларга намоз ўқинглар деб Аллоҳни буюрганларини айтиб турса-ю, бунга эр қаршилик кўрсатса, яъни сиз келинсиз катталарга ақл ўргатманг обрўйизни тушурманг сизни ёмон кўриб қолишади деб унинг даъватига қаршилик кўрсатса келин нима қилиши керак? Даъват қилишдан тўхташи керакми эрни айтганини қилиб? Бу пайтда эрни гапига итоат қилиш жоизми? Жавобларингиз учун олдиндан раҳмат.\n1. - Бу каби масалалар “Сунний ақийдалар” китобида ёзилган. Ўша китобни ўқисангиз, бу ва бунга ўхшаш бошқа саволларга ҳам жавоб топасиз, иншааллоҳ.2. Агар шу саволда сифати келганга ўхшаш оилаларга келин бериш шариатга тўғри келадими ёки йўқми деган саволни ўртага қўйиш керак. Бундай ҳолатга тушиб қолган келин сабр қилиши ва қўлидан келганича даҳватини давом эттиришидан умид қилинади.\nЎз вақтида ўқилмаган намозни жамоат билан ўқиш...\nТухум идишлардаги (Христос воскресе) диган ёзув\nСаксон минг йил\nСўз маъноси ҳақида\nАс-Салам АЛЛОХнинг гузал сифати\nАҳли китобга уйланганлар\nКураш спортида тазимлаш мумкинми


Элишай оловли отлар ва жанг араваларини кўрди. Сиз-чи? | Тадқиқ сони\nСуриялик шоҳ Элишай пайғамбарнинг изидан бориб, уни Дўтан шаҳрида топди. Тунда у ўша ерга отлиқлар, жанг аравалари ва катта куч жўнатди. Тонгда улар шаҳарни ўраб олишди (4 Шоҳ. 6:13, 14).\nЭлишайнинг хизматкори ўрнидан туриб, ташқарига чиққанда, пайғамбарни олиб кетишга келган қўшинни кўрди. Шунда у: «Эвоҳ! Ҳазратим, энди нима қиламиз?» — деб сўради ундан. «Қўрқма,— деди Элишай,— чунки бизнинг ҳимоячиларимиз уларникидан жуда кўп». Кейин Элишай шундай деб илтижо қилди: «Эй, Эгам! Хизматкоримнинг кўзини оч, у кўрсин!» Сўнгра «Эгамиз хизматкорнинг кўзини очиб юборди. Элишайнинг атрофидаги қирлар оловли отлар ва жанг араваларига тўлиб кетганини хизматкор кўрди» (4 Шоҳ. 6:15–17). Элишайнинг ҳаётида юз берган ушбу воқеадан нимани ўргансак бўлади?\nСурияликлар шаҳарни ўраб олишганидан Элишай хотиржам эди, сабаби у Яҳовага таянарди ва Худо уни ҳимоялаганини кўрганди. Тўғри, бугунги кунда биз мўъжизалар бўлишини кутмаймиз, аммо Яҳова Ўз халқини гуруҳ сифатида ҳимоялашини тушунамиз. Бу, атрофимизда оловли отлар ва жанг аравалари бўлганини кўрсатиб турибди. Агар биз уларни имон кўзлари билан «кўрсак» ва ҳамиша Аллоҳ Яҳовага таянсак, У бизни «омон сақлаб» баракалар ёғдиради (Заб. 4:9). Келинг, Элишайнинг ҳаётида содир бўлган бошқа воқеалардан қандай сабоқ олишимиз мумкинлигини кўриб чиқайлик.\nЭЛИШАЙ ИЛЁСГА ХИЗМАТ ҚИЛИШНИ БОШЛАДИ\nБир марта Элишай далада ишлаганда, Илёс пайғамбар унинг олдига келиб, чакмонини унинг устига ташлади. Бу ҳаракат нима англатишини Элишай биларди. У зиёфат уюштириб, ота-онаси билан хайрлашди-да, Илёсга хизмат қилиш учун уйни тарк этди (3 Шоҳ. 19:16, 19–21). Элишай Худога кўпроқ хизмат қилишга тайёр бўлгани учун, ўзини Яҳованинг қўлларига топшириб, охир-оқибат Илёснинг ўрнига пайғамбар сифатида хизмат қилди.\nЭҳтимол Элишай Илёсга олти йил хизмат қилгандир. Шу вақт мобайнида Элишай «Илёснинг қўлига сув қуйиб турар эди» (4 Шоҳ. 3:11 изоҳга қ.). Ўша пайтда санчқи, пичоқ ёки бунга ўхшаш бошқа нарсалар бўлмагани учун, одамлар одатда таомни қўллари билан ейишарди. Овқат еб бўлишгандан сўнг, хизматкор хўжайинининг қўлларига сув қуярди. Элишайнинг баъзи ишлари аҳамиятсиз бўлиб кўринар эди. Шунга қарамай, у бундай ўйламай Илёсга хизмат қилишни шараф деб биларди.\nБугун ҳам кўп масиҳийлар ҳар хил тўла вақтли хизматда иштирок этишяпти. Албатта бунга уларнинг имони ундаган ва Яҳовага бўлган хизматда бор кучини сарфлаб, имкон борича тўлиқ иштирок этишни исташяпти. Баъзи хизмат турлари улардан уйларини тарк этиб, кўпчилик аҳамиятсиз деб ўйлаган, масалан Байтилда, қурилиш ишларида ва бошқа хизмат турларида иштирок этишни талаб қиляпти. Ҳеч бир масиҳий ўз хизматини арзимас ёки аҳамиятсиз деб ўйламаслиги керак. Ахир Яҳова буни жудаям қадрлайди-ку! (Иброн. 6:10).\nЭЛИШАЙ ЎЗ ХИЗМАТ ТУРИГА ЁПИШИБ ОЛДИ\nЭгамиз Илёсни қуюн ичида осмонга кўтариб кетишдан олдин, пайғамбарни Гилгалдан Байтилга юборди. Илёс хизматкори у билан бормаслигини айтганда, Элишай: «Сиздан ҳечам айрилмайман»,— деди. Йўлда кетаётиб, яна икки марта Илёс Элишайдан қолишни сўради, аммо фойдаси бўлмади (4 Шоҳ. 2:1–6). Рут Наимага боғланиб қолгандай, Элишай ҳам Илёсга ёпишиб олди (Рут 1:8, 16, 17). Нима учун? Боиси, Элишай Илёсга хизмат қилишдек Худодан олган топшириғини шараф деб биларди.\nЭлишай биз учун яхши намуна. Агар биз Худонинг ташкилотида қандайдир топшириқ олган бўлсак ва Яҳовага хизмат қилаётганимизни ёдда тутсак, биз уни ўта қадрлаймиз. Ахир бундан юқори шараф йўқ-ку (Заб. 64:5; 83:11).\n«СЕН УЧУН НИМА ҚИЛАЙ»\nУлар йўлда давом этишаркан, Илёс Элишайга айтди: «Мени ҳадемай Эгамиз олиб кетади. Айт, шу воқеа юз бермасдан олдин сен учун нима қилай?» Йиллар аввал ҳазрати Сулаймоннинг эътибори маънавий нарсаларга қаратилганидай, Элишай ҳам шундай йўл тутди. У Илёсдан: «Сизнинг пайғамбарлик руҳингиздан менга икки ҳисса кўп мерос қолсин»,— деб сўради (3 Шоҳ. 3:5, 9; 4 Шоҳ. 2:9). Исроилда тўнғич ўғил икки карра мерос оларди (Қонун. 21:15–17). Демак, Элишай Илёсдан маънавий меросни сўрагандай эди. Ҳа, эҳтимол Элишай Худо «учун кўп жон куйдирган» Илёсга ўхшаб, жасорат руҳига эга бўлмоқчи эди (3 Шоҳ. 19:13, 14).\nХўш, Илёс хизматкорнинг илтимосига қандай жавоб қайтарди? «Қийин нарсани сўраяпсан»,— деди Илёс. «Агар мен ёнингдан кўтарилиб кетаётганимни кўра олсанг, истаганинг бажо бўлади. Агар кўра олмасанг, бажо бўлмайди» (4 Шоҳ. 2:10). Эҳтимол Илёснинг жавоби икки маъноли эди. Биринчиси, Элишай сўраган нарсани фақат Худо ҳал қилиши керак эди. Иккинчиси, агар Элишай Илёс билан қолишга қарори қатъий бўлсагина бунга эриша оларди.\nЭЛИШАЙ НИМА КЎРДИ?\nЭлишай Илёсдан икки ҳисса кўп меросни сўраганда Худо бунга қандай қаради? Муқаддас Китобда қуйидагича ёзилган: «Улар йўлда суҳбатлашиб кетишаётган эди, бирдан олов отлар қўшилган олов арава пайдо бўлиб, уларнинг ўртасига елдек учиб келди. Илёс қуюн ичида осмонга чиқиб кетди. Шундай қилиб, икковлари бир-бирларидан айрилдилар. Элишай буни кўрди» *. Мана бу Элишайнинг илтимосига Яҳованинг жавоби бўлди. Элишай, Илёс ундан олинганини кўрди ва Илёснинг руҳидан икки ҳисса кўп мерос олиб, пайғамбар бўлди (4 Шоҳ. 2:11–14).\nЭлишай Илёсдан тушиб қолган чакмонини олиб кийди. Бу кийим энди Элишай Худонинг пайғамбари эканидан далолат берарди. Чунки кейинчалик у Иордан дарёсининг сувини икки томонга суриб мўъжиза яратди.\nШубҳасизки, Илёснинг қуюн ичида осмонга чиқиб кетаётганини кўриш, Элишайда катта таассурот қолдирди. Ҳадемай, бу киши олов отлар қўшилган олов аравани кўрди! Булар эса Элишайнинг илтимосига кўра Яҳованинг жавоби бўлганини исботларди. Тўғри, Аллоҳимиз ибодатларимизга жавоб берганда, биз олов отлар қўшилган олов аравани кўрмаймиз. Аммо Худонинг иродасини бажаришимиз учун, У бизга куч ато этишини кўришимиз мумкин. Яҳова ер юзидаги ташкилотига барака ёғдираётганини кузатиб турганимизда, аслида биз Унинг самовий араваси қандай ҳаракатланаётганини «кўрамиз» (Ҳиз. 10:9–13).\nЯҳованинг чексиз қудратига Элишай кўп маротаба ишонч ҳосил қилганди. Аслида, Аллоҳнинг руҳи пайғамбарни 16 та мўъжиза яратишига қобилиятли қилди. Бу эса Илёс пайғамбардан икки баробар кўпроқ эди *. Элишай икки марта оловли отлар ва жанг араваларини кўрди. Ушбу мақоланинг бошида бу воқеа Дўтан шаҳрида такрорлангани тасвирланганди.\nЭЛИШАЙ ЯҲОВАГА ТАЯНАРДИ\nДўтан шаҳрини душманлар қуршаб олишганига қарамай, Элишай хотиржам эди. Сабаби, у Яҳовага қаттиқ ишонарди. Бизда ҳам бундай имон бўлиши даркор. Шундай экан, келинг, бундай имонни ва муқаддас руҳнинг самараси бўлмиш бошқа фазилатларни намоён эта олиш учун, Худодан муқаддас руҳни сўрайлик (Луқо 11:13; Галат. 5:22, 23).\nШунингдек, Дўтан шаҳрида юз берган воқеа Элишайни янада кўпроқ Яҳовага ва Унинг кўринмас қўшинига таянишга ундади. Пайғамбар тушундики, Худо фаришталардан ташкил топган қўшини билан шаҳарни ва унинг атрофини ўраб олганди. Душманларни кўр қилиб, Тангри мўъжизавий равишда Элишайни ва унинг хизматкорини сақлаб қолди (4 Шоҳ. 6:17–23). Ўша ва бошқа хавфли вазиятларда Элишай имонини ва Яҳовага бутунлай таянганини кўрсатди.\nКелинг, Элишай каби Тангри Яҳовага таянайлик (Ҳик. 3:5, 6). Агар бундай йўл тутсак, Худо меҳрибон бўлиб, бизга барака беради (Заб. 66:2). Тўғри, оловли отлар ва жанг араваларини том маънода кўрмаймиз, лекин «буюк қайғу» пайтида Яҳова умумжаҳон биродарлигимизни ҳимоялайди (Мат. 24:21; Ваҳ. 7:9, 14). Бу вақтгача эса, келинг «бизнинг паноҳимиз Худо» эканини ёдда тутайлик (Заб. 61:9).\n^ 16- х.б. Илёс, Яҳованинг ва фаришталарнинг макони бўлмиш осмонга кўтарилмаганди. «Қўриқчи минораси»нинг 1997- йил 15- сентябрь сонидаги (рус) 15- саҳ. қ.\n^ 19- х.б. «Қўриқчи минораси»нинг (рус) 2005- йил 1- август сонидаги 10- саҳ. қ.\nОХИРГИ ЮРИДИК ҒАЛАБАЛАРДАН БАЪЗИЛАРИ\n243 Яҳованинг Шоҳидлари дунё бўйлаб олий судларда эришган ғалабалар\nФранция 8,2 миллион доллар қайтарди\n15 йил судда ишни кўришдан сўнг, 2012- йил 11- декабрда Франция ҳукумати Яҳованинг Шоҳидларига шунча пул (АҚШ долларида) қайтаришди\nГрециянинг давлат маҳкамаси\n2012- йил 2- ноябрда Грециянинг давлат маҳкамаси Яҳованинг Шоҳидлари кенг танилган дин ҳисобланиб, ўз уйларида сиғиниш учун тўпланишлари мумкин деб қарор чиқарди\n20 Инсон Ҳуқуқларини Ҳимоялаш бўйича Европа судида 2000- йил апрелдан бошлаб қозонилган ғалабалар\nЖанубий Корея: Инсон Ҳуқуқларини Ҳимоялаш Қўмитасининг (БМТ) қарори\nЖанубий Корея ҳарбий хизматдан воз кечган 388 та Яҳова Шоҳидининг ҳуқуқларини поймол қилинишининг тўхталиши учун керакли чоралар кўриши даркор (2012- йил 25- октябрь)


Демократик истикбол йўлида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n(Мухолифат вакилларига таклиф) - Демократик истикбол йўлида\nТахририётдан: Шу йил 29 сентябрда «Бирлик» халк харакати ва «Эрк» партиялари Кашкадарё вилоят ташкилотларининг кўшма мажлиси бўлиб ўтган. Мажлис катнашчилари «Бирлик» ва «Эрк»нинг бирлашиш йўлидаги илк кадамининг рамзи сифатида «Бирлик» халк харакати Кашкадарё вилояти Кенгашининг раиси килиб «Эрк» партияси Марказий Кенгашининг аъзоси Дайнов Ташановни сайлашди. Унинг сайланиши тасодифий нарса эмасди. Дайнов бир неча кун аввал мухолиф ташкилотларни бирлаштириш хакида Чакирик эълон килганди. Маълум бўлишича, бу Чакирикнинг илк варианти 23 сентябрда Тошкентда бўлиб ўтган «Эрк» фаолларининг йигилишида мухокама килиниб, кўпчилик тарафидан ижобий кабул килинган экан. Ўтган вакт ичида Чакирик матнига баъзи ўзгартиришлар киритилгач, у Кашкадарёдаги йигилишга куйидаги шаклда такдим килинган ва йигилиш катнашчилари тарафидан якдиллик билан маъкулланган. Бу Чакирикнинг номи – Демократик истикбол учун (Мухолифат вакилларига таклиф).\nРеспубликада давом этаётган хозирги ижтимоий-сиёсий жараёнлар, замона зайли «Бирлик» халк харакати ва «Эрк» демократик партияларининг харакат стратегиясини ва кураш тактикасини жиддий ислох килишни талаб этмокда. Бугун очик этиш лозимки, «Бирлик» ва «Эрк» мустакилликдан кейин бошланган таъкибу катагонларга бардош беролмадилар ва сиёсий куч сифатида ўз мавкеларини бой бериб кўйдилар. Аммо таскин берадиган жихатни хам кайд этиш лозим. Мавжуд режим уларни батамом йўк килолмади. Неототалитаризм замонида бир кисм мухолифатчилар курашни ташкаридан бўлса хам давом эттириш учун чет элларга чикиб кетдилар, колганларнинг маълум бир кисми хукук химоячилари сифатида фаолиятларини юрт ичида давом эттирдилар. Табиийки, макомига кўра «Бирлик» халк харакати сиёсий партияга нисбатан кенгрок имкониятларга эга эди ва «Бирлик» улардан етарлича фойдаланди.\nХар кандай сиёсий гурух ёки партия агар у хакикатан хам халк манфаатини ифодаласа, хозирги Ўзбекистондаги мавжуд хукуматга мухолифатда бўлиш кисматидан кочиб кутулолмайди. Аслида «Бирлик» халк харакати атамаси мухолифатдаги барча кучларнинг факат бир масалада, яъни Ўзбекистон халкининг энг хаётий манфаатларини химоя килиш учун курашдаги бирлигини ифодалайди. Унинг таркибига кирган сиёсий партиялар, жамиятларнинг кураш тактикаси, гоялари ва дастурлари ўзига хос бўлиши, сайловларда ўз платформаси билан ўз номзоди учун мустакил кураш олиб бориши хам мумкин. Керак пайтда бундай имкониятни «Бирлик» халк харакати бера олади. Ўзбекистонда ва ундан ташкарида фаолият юритаётган Эрк, Бирлик партияси ва мавжуд тузумга бошка тоифадаги мухолифат намоёндалари бирлашиб, халк харакати такибида фаолият олиб боришлари лозим, деб хисоблаймиз.\nШу ўринда савол тугилиши мумкин: бирлашишга кандай зарурат бор? Ахир, улар шундогам мухолифат партиялари-ку! Агар шу ташаббус амалга ошса, «Фидокор» ва «Ватан тараккиёти» партияларининг бирлашиши каби кулгили сиёсий фарсга айланмайдими ёки бу бирлашув сиёсий партияларнинг имконият доираларини чегаралаб кўймайдими ва хоказолар.\nЙўк асло. Бирлашиш мутлако зарур, чунки:\nБиринчидан. Хали демократик кучлар етарлича шакллланмаган ва диктатура кучли бўлиб турган 1989 йилдаги бўлиниш хато бўлган, бу хато тузатилиши лозим;\nИккинчидан. Халкаро антитер-рористик уруш туфайли бизнинг регионда АКШнинг пайдо бўлиши демократияни ривожлантириш ва демократик кучларнинг шакллланишини давом эттириш учун янги мухит яратди. Хозирги шароитнинг бошлангич этапида, айнан 1988-89 йиллари бўлгани каби, хамма кучлар бирлашибгина натижага эришоладилар. «Бирлик» халк харакати таркибига мухолифатдаги барча сиёсий партиялар, уюшмалар, хатто инсон хукуклари химояси билан шугулланадиган жамиятлар ва шахсларни хам сигдира олиши мумкин. Ахир, у ХАЛК ХАРАКАТИ-ку. Бунинг устига хозир Гарб давлатлари, биринчи навбатда АКШ маъмурияти «Бирлик»ни очикча кўллаб кувват-ламокдалар. Демак, бирлашишнинг адреси «Бирлик» бўлиши бу жихатдан хам тўгри ва фойдалидир.\nТарих кўрсатмокдаки, муайян кучларнинг кенг платформада узок муддат колишлари осон иш эмас. Хар кандай жараён ичида марказдан кочиш кучлари мавжуд. 1989 йилдаги мухолифатнинг тезда бўлиниши бунинг энг ёркин мисолидир. У вокеаларнинг такрорланишини олдини олиш учун куйидаги кадамлар килиниши мутлако лозим:\n- 1989 йилдаги бўлинишни хато, деб бахолаш керак. Акс холда бугунги бирлашишимиз жиддийлигига ва у етарлича узок замонга мўлжалланаётганига хеч кимни ишонтиролмаймиз;\n- 1992 йилдан кейин бирлашишга уринишлар бўлгани маълум. Бунга каршилик килган киши ёки гурухларнинг фаолиятига сиёсий бахо бериш лозим. Акс холда бугунги бирлашишнинг олдини олишга характ киладиганлар яна пайдо бўлади. Шуни алохида таъкидлаш керакки, бу суд эмас, факатгина сиёсий бахо беришдир.\n- Чет элда фаолият олиб борган мухолифат вакилларининг баъзилари энди оёкка туриб келаётган ўзбек демократиясининг шаънига дог тушурувчи кадамлар килганлари хакида жуда кўп гап-сўзлар бўлмокда. Бу масалага хам очиклик киритиш лозим, аксинча, турли гап-сўзлар бизнинг сафимизга киришни истаганларнинг шахтини кайтариш мукаррар. Иккинчи тарафдан, демократик принциплардан хеч бир шароитда воз кечмаслигимизни кўрсатолмасак, бизни дунёнинг демократик жамоатчилиги етарлича кўллаб кувватлаши хам даргумондир.\nХозирги пайтда ўзбек халкининг битта энг асосий муаммоси бор. Бу – Ўзбекистонда хакикий маънодаги хукукий демократик республика идора усулини жорий этиш. Демак, халк манфаатини ифодаловчи сиёсий патияларнинг энг асосий максади хам шу бўлиши керак. Аслида хам шундай. Уларнинг харакат дастурлари, стратегияси хамда тактикасида айтарли фарк йўк. Шу сабабли, маълум бир кисм мухолифатчилар шу фикрни олга сурмокдалар: лидерлар орасидаги сиёсий амбициялардан келиб чиккан хусусий ихтилофлар ташкилотлар фаолиятига кескин зарба бермокда, якинлашишга тўсик бўлмокда. Шахслараро хусусий муаммоларни сиёсий партиявий муаммога айлантиришга асло йўл кўйиб бўлмайди. Агар орадаги ихтилофни хато деб хисоблайдиган бўлсак, бу хато хеч кечиктирилмасдан тузатилиши керак. Агар ихтилоф принципиал масалаларга таянса, бу фикрни тарафдорлари хам етарлича, уларни демократик йўллар билан иложи борича тезрок бартараф килиш керак. Айнан хозирги давр айнан шу масалаларни кун тартибига кўймокда.\nЎзбек халкини ва мавжуд хукуматни тўлаконли, соглом мухолифатсиз колдириб бўлмайди энди. Совет типидаги «демократик централизм» кандай окибатларга олиб келишини биз 70 йиллик коммунистлар даврида, колаверса унинг мантикий давоми бўлган 10 йиллик мустакиллик даврида обдон синовдан ўтказиб, билиб олдик.\nУмумлаштирувчи институт сифатида «Бирлик» халк харакатини тиклаш ва унинг таркибига мустакил партиялар сифатида «Бирлик» ва «Эрк» демократик партиясининг муносиб макомларда киришини таъминлаш хар иккала партия учун хам демак, ўзбек халки учун хам, хатто амалдаги хукумат учун хам истикбол сари ташланган илк, лекин мухим прогрессив кадам бўлур эди.


Ўзгалар қалбини хурсанд қилишлик | ukkosha.shosh.uz\nБош саҳифа » Ибрат » Ўзгалар қалбини хурсанд қилишлик\nЎзгалар қалбини хурсанд қилишлик\n“Бир ажойиб воқеа эсимга тушиб кетди. Мен бу воқеани падари бузрукворим раҳматуллоҳи алайҳдан эшитганман. Жуда ибратли воқеадир. Ҳазрат Мавлоно Ашраф Али Таҳановий раҳматуллоҳи алайҳнинг икки аёллари бор эди. Бири ёши катта ва бири ёши кичик эди. Иккиси Ҳазратга жуда боғланган эдилар. Лекин катта аёллари узоқ вақтдан бери бирга эдилар ва Ҳазратга кўпроқ ором етказишлик фикрида турар эдилар. Ҳайит яқинлашаётган эди. Катта аёлларининг қалбига Ҳазрат учун бирор энг яхши матодан узун камзул тикиб берилса деган ўй келди. Ўша пайтда “Кўз завқи” номли бир кийим кийилар эди. У жуда севимли турдаги кийим бўлар эди. Энди, Ҳазратдан сўрамасдан материал сотиб олиб, ўша узун камзулни тикишни бошлаб юбордилар. Камзул тикилгандан кейин тўсатдан уни тақдим қиламан, ўшанда тўсатдан тақдим қилиниш сабабли хурсандлик кўпроқ бўлади деган ўйда Ҳазратга буни айтмадилар. Бутун Рамазон уни тикиш билан машғул бўлдилар. Чунки, у пайтда тикув машинаси ривожланмаган эди. Қўлда тикилар эди. Чунончи, у тикилиб тайёр бўлгач, ҳайит кечаси у камзулни Ҳазратга тақдим қилиб, “мен сиз учун бу камзулни тайёр қилдим, қалбим шуни хоҳлаяптики, буни кийиб ийдгоҳга борсангиз ва ҳайит намозини ўқисангиз” деди. Энди, Ҳазратнинг дидлари қаёқдаю, бу гўзал камзул қаёқда. Ҳазратнинг дидларига мутлақо хилоф эди. Лекин Ҳазрат айтадиларки, “агар мен кийишни рад қилсам, у ҳолда унинг қалби тилка пора бўлади. Чунки, у бутун Рамазон уни тикишда ғайрат қилди ва муҳаббат ила меҳнат қилди”. Шунга кўра, Ҳазрат унинг қалбини риоя қилишлик учун, “машаллоҳ, Сиз жуда яхши камзул тикибсиз”, дедилар ва камзулни кийдилар. Ийдгоҳга етиб бориб, намоз ўқидилар. Намоздан фориғ бўлгач, бир одам Ҳазратнинг олдиларига келиб, “Ҳазрат! Сиз кийиб олган бу камзул сизга ярашмабди. Чунки, бу жуда қимматбаҳо камзулдир” деди. Шунда, Ҳазрат: “Ҳа, Биродар! Сен тўғри айтяпсан”, деб жавоб бердилар. Шундай деб, Ҳазрат у камзулни ечиб, ўша шахсга, “бу сенга ҳадя, уни сен кийиб ол” деб бериб юбордилар.\nШундан кейин Ҳазрат Таҳановий раҳматуллоҳи алайҳ бу воқеани менинг падари бузрукворим Ҳазрат Муфтий Муҳаммад Шафиъ раҳматуллоҳи алайҳ жанобларига сўзлаб бердилар:\n“Мен бу камзулни кийиб, ийдгоҳга кетаётганимда, асти сўраманг, қалбим қанчалар тилка пора бўлаётган эди. Чунки, бутун умр бу турдаги қимматбаҳо кийимни хеч қачон киймадим. Лекин ўша пайт қалбда, меҳнат ила уни тикган Аллоҳнинг бандасини қалби хурсанд бўлсин деган ният бор эди. Унинг қалбини хурсанд қилишлик учун у машаққатга чидадим ва уни кийишдаги таънага ҳам дош бердим. Чунки, одамлар қанақа либос кийиб келдингиз деб, уни кийганимга таъна ҳам қилдилар. Лекин уйдагиларнинг қалбини хурсанд қилишлик учун бу ишни қилдим”.\nҲар ҳолда, инсон энг яхши кийимни ўзининг қалбини хурсанд қилишлик учун кийса, уйидагиларининг қалбини хурсанд қилишлик учун кийса ва бирор туҳфа-ҳадя берувчининг қалбини хурсанд қилишлик учун кийса, унда бирор танглик йўқ. Лекин яхши кийимни одамлар мени улуғ деб билсинлар деган мақсадда кийса, мен дабдабали кўринсам, мен дунё аҳлининг олдида буюк бўлсам ва хўжакўрсинлик учун кийса, у ҳолда у азобга сабаб нарсадир ва ҳаромдир. Ундан сақланишлик лозимдир.\n“Ислаҳий хутбаат” китобидан, 5-жилд, 274-бет\nАввалги: «Мусулмон ёлғон гапирмайди» (видео)\nКейинги: Жума мавъизаси: Ислом гўзал ахлоққа чорлайди (видео)


ЎзА - Жамоатчиликка ҳисобот берилди\n02.08.2018 23:15 Чоп этиш версияси\nТаъкидланганидек, ҳисобот даврида 5 та мажлис ўтказилиб, уларда қўмита ваколатларига тааллуқли 18 та масала, шу жумладан, бюджет, молия соҳаси ва иқтисодий ислоҳотларга доир 3 та қонун кўриб чиқилган.\nҚўмита томонидан ўтказилган конференция ва семинарлар доирасида валюта сиёсатини эркинлаштириш масалалари, солиқ сиёсатининг замонавий йўналишлари, қимматли қоғозлар бозорини ривожлантириш истиқболлари, рақамли иқтисодиёт шароитида корпоратив бошқарувни ривожлантиришнинг асосий тенденциялари, банк-молия секторини инновацион ривожлантиришнинг турли жиҳатлари муҳокама этилди, шунингдек, қабул қилинаётган норматив-ҳуқуқий ҳужжатларнинг мазмун-моҳияти ва аҳамияти кенг тушунтирилди.\nҚўмита аъзолари томонидан жисмоний ва юридик шахсларнинг 8725 та мурожаати кўриб чиқилди. Кўтарилган масалаларни ҳал қилиш учун давлат ҳокимияти ва бошқаруви органларига сенаторларнинг 40 та мурожаати юборилди. Натижада фуқароларнинг йиллар давомида йиғилиб қолган кўплаб муаммолари ечим топди.\nУмумий ҳисобда Сенатда ва жойларда 3500 та қабул амалга оширилди, жумладан, Қўмитада доимий асосда ишловчи сенаторлар томонидан 79 нафар фуқаро қабул қилинди.\nМиллий матбуот марказида Олий Мажлис Сенати Қонунчилик ва суд-ҳуқуқ масалалари қўмитасининг жорий йил биринчи ярим йиллигидаги фаолияти якунлари ва устувор йўналишларига бағишланган матбуот анжумани ҳам бўлиб ўтди.\nТадбирда таъкидланганидек, жорий йилнинг ўтган даври мобайнида Қўмита томонидан “Жамоатчилик назорати тўғрисида” ҳамда “Суд-тергов фаолиятида фуқароларнинг ҳуқуқ ва эркинликлари кафолатларини кучайтириш бўйича чора-тадбирлар қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонунлар март ойида ўтказилган ялпи мажлис муҳокамасига киритилди.\nШу билан бирга, Қўмита томонидан халқ билан мулоқотни қўллаб-қувватлаш, сайловчилар билан ишлашга алоҳида эътибор қаратилди. Жумладан, ўтган давр мобайнида сайловчилар билан 384 та учрашув ўтказилди, 638 нафар фуқаро қабул қилинди ва 5342 та ёзма мурожаат кўриб чиқилди. Мурожаатларнинг кўпчилиги назоратга олинди, кўтарилган масалаларнинг самарали ҳал этилиши таъминланди.\nҚўмита аъзолари матбуот анжумани иштирокчиларининг барча саволларига жавоб қайтардилар.


Абу Ҳафс Насафийнинг калом илми ривожига қўшган ҳиссаси – Imom Buxoriy xalqaro ilmiy-tadqiqot markazi\nHome / АЛЛОМАЛАР / Абу Ҳафс Насафийнинг калом илми ривожига қўшган ҳиссаси\nАбу Ҳафс Насафийнинг калом илми ривожига қўшган ҳиссаси\n09/07/2019\tАЛЛОМАЛАР 138 кўрилган\nБу борада Ибн Умар (р.а) дан ривоят қилинади, Расулуллоҳ соллаллоҳу алайҳи ва валлам:\nШунингдек, Муовия (р.а)дан ривоят қилинади, Пайғамбаримиз Муҳаммад Мустафо соллаллоҳу алайҳи ва саллам ҳадиси шарифларида:\nعَنْ ُمَعاوية عَنْ رضي الله عنه قَالَ قَالَ رَسُولُ اللَّهِ صلى الله عليه وسلم: مَنْ يُرِدِ اللَّهُ بِهِ خَيْرًا يُفَقِّهْهُ فِي الدِّين (روى البخاري ومسلم)\nАллоҳ таоло илмнинг фазилатлари ва унинг мартабаси ҳақида Қуръони Каримда марҳамат қилади:\nБу ўринда шуни таъкидлаш керакки, кўҳна Насаф заминида азалдан жаҳон фани ва маданияти ривожига муносиб ҳисса қўшган кўплаб буюк алломалар етишиб чиққан. Абу Ҳафс Насафий ана шундай улуғ сиймолардан биридир.\nАбу Ҳафс Насафий номи билан билан машҳур бўлган бобомизнинг тўлиқ исми шарифи Умар ибн Муҳаммад ибн Аҳмад ибн Исмоил ибн Муҳаммад ибн Али ибн Луқмон Насафий Ҳанафий бўлган. Умар Насафий раҳматуллоҳи алайҳ ҳижрий 461-йилда Насаф шаҳрида туғилган. Фиқҳда ҳанафия мазҳабида бўлгани эътиборидан ҳанафий, Насаф шаҳрида туғилгани эътиборидан Насафий нисбалари бўлган. Насаф шаҳри олдинлари Нахшаб деб ҳам аталган.\nУмар Насафий раҳматуллоҳи алайҳ илм талабида турли ўлкаларни кезиб чиққан ва кўплаб устозлардан таълим олган. Жумладан Абу Ҳафс Насафий Абулюср Муҳаммад ибн Муҳаммад Паздавий Насафий, Абу Муҳаммад Ҳасан ибн Аҳмад Самарқандий, Али ибн Ҳасан Мотуридий ва Ҳусайн Кошғарий каби улуғ зотлардан дарс олган. Шунингдек, Абул Қосим ибн Баёндан ҳам Бағдодда таълим олган.\nУмар Насафий раҳматуллоҳи алайҳ кўплаб устозлардан таълим олган бўлиб, ҳатто, у зот устозларининг исми шарифлари ҳақида “Таъдаду шуюхи Умар” номли алоҳида асар ҳам таълиф этган.\nАбу Ҳафс Насафийнинг машҳур шогирдлари қуйидагилардир:\n– Умар ибн Муҳаммад ибн Умар Уқайлий. Ва ҳоказо булардан бошқа кўплаб машҳур шогирдлар етиштирган.\nАбу Ҳафс Насафий ёзиб қолдирган асарлари:\n“Тайсир фит тафсир” (Тафсирдаги (маълумотларни) енгиллаштириш). Бу китоб уч мужаллад бўлган;\n“Китобун нажаҳ фи шарҳи китоби ахбарис сиҳоҳ” (“Аниқ хабарлар китоби”ни шарҳлашдаги муваффақият китоби). Бу китоб “Саҳиҳb Бухорий”нинг шарҳидир;\n“Ақоидун Насафий” (Насафий ақидалари). Бу асар мотуридия таълимотидаги мўътабар матнлардан бири ҳисобланади.\n“Назму жомеис сағир фи фиқҳил ҳанафий” ( Ҳанафий фиқҳи ҳақидаги – “Жомеус сағир”нинг назмий баёни);\n“Тилбатут талаба” (Талабалар излаган маълумотлар). Бу китобда ҳанафий мазҳабининг фиқҳий истилоҳлари баён этилган;\n“Манзуматул хилофиёт” (Фарқли қарашлар ҳақида манзума). Бу манзума ўнта бобга ажратилган бўлиб, уларнинг саккизтасида Имом Аъзам ва у зотнинг машҳур мужтаҳид шогирдларининг фарқли қарашлари жамланган. Қолган иккитасида эса имом Шофиъий ва имом Моликларнинг қавллари келтирилган.\n“Қанд фи зикри уламаи Самарқанд” (Самарқанд уламолари ҳақида “қанд”), яъни қанддек тотли маълумотлар;\n“Мавақийт” (Белгилаб қўйилган вақтлар);\n“Таъдаду шуюхи Умар” (Умарнинг устозлари ададларини санаш). Бу асарда муаллиф беш юздан ортиқ устозларининг исми шарифларини жамлаган;\n“Тарихи Бухоро” (Бухоро тарихи);\n“Хосаису луғат” (Луғат хусусиятлари).\nУмар Насафий раҳматуллоҳи алайҳнинг таълиф этган асарларининг умумий адади ҳақида Имом Суютий Ибн Самъонийдан қуйидаги ривоятни келтирган: “Умар Насафий мўътабар имом бўлиб, турли илмлар бўйича кўплаб асарлар ёзиб қолдирган. У зотнинг тафсир, ҳадис ва шу каби йўналишларда ёзган асарлари юзга етади”.\nУлуғ имом Умар Насафий раҳматуллоҳи алайҳ ҳижрий 537 йилда Жумадул-ула ойининг 12-куни, милодий ҳисоб билан 1142 йил 2 декабрда етмиш олти ёшда Самарқандда вафот этган. Машҳур Чокардиза қабристонига Имом Абу Мансур Мотуридий ёнига дафн этилган.\nАллоҳ таоло Абу Ҳафс Насафий бобомизни Ўз раҳматига олсин ва жойларини жаннатдан қилсин.\nХулоса қилиб айтадиган бўлсак, аллома Абу Ҳафс Насафийнинг чуқур билими, даҳоси ва фаннинг турли соҳаларига оид ўлмас асарлари ҳали у ҳаёт пайтидаёқ бутун мусулмон оламида унга катта шуҳрат келтирган.\nМашҳур олимлар, шоирлар, адиблар даврасида у доимо пешволардан бири бўлиб, қизғин илмий баҳслар, мунозараларда унинг фикри инобатга олинарди.\nАбдуҳалим Муҳиддинов Фазлиддинович\n Анъом сураси, 25-оят. –Б.63.\nҚадимдан ғарбу шарқни боғловчи Буюк ипак йўлидаги шаҳар, қалъа ва қишлоқлар савдо учун жуда қулай …


DisplayMate: Ниҳоят, хитойликлар ҳам iPhone ва Samsung Galaxy’лардек сифатли экранга эга смартфон тайёрлашди! - Terabayt.Uz\nСмартфонларнинг турли қисмларини холисона текшириб баҳоловчи профессионал сервислар мавжуд. Масалан, уларнинг камераларини баҳолаш бўйича DxOMark танилган бўлса, дисплейларини DisplayMate Technologies компанияси текширади.\nЎҚИНГ: iPhone XS Max энди «дисплейлар қироли» эмас. Уни тахтдан ким ағдарди?\nХулласи калом, DisplayMate Technologies ўзининг расмий Twitter-аккаунти орқали эълон қилишича, мутахассислар ҳали тақдим этилмаган OnePlus 7 смартфонлари дисплейини аллақачон текшириб кўришган.\nЭкспертларнинг таъкидлашларича, OnePlus 7 Pro моделининг OLED-экрани максимал даражадаги – A+ баҳосини олган! Ҳозиргача хитойлик смартфонсозларнинг маҳсулотлари дисплей борасида бунақа натижа кўрсатмаган эди. Одатда Apple iPhone ва Samsung Galaxy’лар шундай юксак баҳо олар, шунингдек, Google Pixel 3 XL флагмани ҳам уларга етиб олганди.\nDisplayMate ушбу «флагманлар кушандаси»нинг батафсил тест натижаларини 14 май куни эълон қилишни режалаштирган – OnePlus 7 ҳамда OnePlus 7 Pro айни шу санада расман тақдим этилади.\nЎҚИНГ: OnePlus 7 Pro’нинг учталик камераси ҳақидаги маълумотлар ошкор бўлди\n#OnePlus #Android смартфон #дисплей #тест #OnePlus 7 #OnePlus 7 Pro #DisplayMate


Автомобилдан сақланинг: КУНДУЗГИ ЧИРОҚ «НЕЧА ПУЛ»ГА ТУШЯПТИ? — Ishonch Gazetasi\nВазирлар Маҳкамасининг шу йил 9 апрелдаги 292-сонли қарори билан йўл ҳаракати қоидаларига ўзгартишлар киритилди. Жумладан, эндиликда куннинг ёруғ вақтида барча автомототранспорт воситалари яқинни ёритувчи чироқларини ёки кундузги сигнал чироқларини ёқиб ҳаракатланиши шарт.\nБу кўпчиликда норозилик туғдириб, эътирозли фикрлар билдирилмоқда. Хўш, аслида вазият қандай?\nНима кераги бор?\nИчки ишлар вазирлиги ИИВ йўл ҳаракати хавфсизлиги бош бошқармаси матбуот хизмати бошлиғи Акмал Юнусов ва бош бошқарма қошидаги Жамоатчилик кенгаши котиби Мансур Рихсиев бу ҳақда шундай дейди:\n«Бу борада, аввало, илғор хорижий давлатлар тажрибаси ўрганилди. 2016 йил 1 мартдан кучга кирган йўл ҳаракати қоидаларида автобус ва микроавтобуслар, йўловчи ташиш фаолияти билан шуғулланувчи транспорт воситаларига кундузги вақтда ҳам яқинни ёритувчи чироқларни ёқиб юриш мажбурий қилиб белгиланди. Кейинчалик таҳлиллар ва ўзгаришларга асосланган ҳолда барча транспорт воситалари кундузи яқинни ёритувчи ва кундузги сигнал чироқларини ёқиб юриши зарурлиги тўғрисидаги қарорга келинди.\nШуни алоҳида таъкидлаш жоизки, мамлакатимиздан ҳам иссиқроқ иқлим шароитига эга давлатларда ҳам транспорт воситалари кундуз пайти чироқ ёқиб юради. Олд томонга қараб ҳаракатланаётган автомобиль ҳайдовчиси ён томондан чироғини ёқиб келаётган транспорт воситасини кўз қири билан ҳам илғай олади. Бу хавфсизлик учун хизмат қилади. Жаҳон тажрибасида ушбу амалиёт орқали йўл-транспорт ҳодисалари 15 фоизгача камайишига эришилган. Ўзбекистон ҳудудида йилига 9 мингтага яқин йўл-транспорт ҳодисаси қайд этилган бўлса, унинг 15 фоизгача камайиши сезиларли рақамни келтириб чиқаради. Рақамлар ортида эса инсонлар ҳаёти туради.\nИжтимоий тармоқларда муҳокама қилинаётган иқлим масаласига тўхталадиган бўлсак, бу ҳолатда иқлимий шароитнинг ҳеч қандай аҳамияти йўқ. Чироқни ёқиб келаётган транспорт воситасини пиёда ва ҳайдовчилар узоқ масофадан илғайди, ҳушёр бўлади. Шу мақсадда ҳам бу қоида жорий этиляпти. Ўйлаймизки, бу ўз натижасини беради ва йўл-транспорт ҳодисаларининг олдини олишга хизмат қилади».\nДепутатлар: жарималар миқдори катта,\nқарор қонун мазмунига мос эмас…\nОлий Мажлис Қонунчилик палатаси депутатлари Расул Кушербаев, Абдурашид Абдуқодиров ва Жамшид Пирматовнинг йўл ҳаракати қоидаларига киритилган ўзгартириш бўйича мақоласи эълон қилинди. Улар шундай фикр билдиришган:\n«Биз бу ўринда янги ҳужжатнинг ишлаб чиқилиши ва қабул қилинишидан асосий мақсад ҳайдовчи ва пиёдаларнинг хавфсизлигини таъминлашда юқори натижаларга эришиш назарда тутилганини эътироф этамиз. Аммо…\nМамлакатимизда йил давомида кунларнинг асосий қисми иссиқ, ёғингарчилик кам, туман ва ҳаво кам булутли минтақа экани инобатга олинмаган. Масалан, Молдовада бундай тартиб фақат қиш мавсумида амалга киритилган ва тартибни бузганлик учун жарима чоралари қўлланилмайди.\n2016 йил сентябрь ойига қадар амалда бўлган йўл ҳаракати қоидаларининг 138-бандидан келиб чиқиб, Маъмурий жавобгарлик тўғрисидаги кодекснинг 128-моддасига «ташқи ёритиш асбобларидан фойдаланиш қоидаларини бузганлик» учун энг кам иш ҳақининг иккидан бир қисми миқдорида жарима белгилаш бўйича 2016 йил 23 сентябрдаги ЎРҚ-411-сонли қонун таҳриридаги диспозицияси депутатлар томонидан маъқулланиб, қонун қабул қилинган эди.\nБироқ Вазирлар Маҳкамасининг қарори билан йўл ҳаракати қоидаларининг 138-бандига киритилган «Куннинг ёруғ вақтида барча автомототранспорт воситалари яқинни ёритувчи чироқларини ёки кундузги сигнал чироқларини ёқиб ҳаракатланиши шарт» деган ўзгартириш 2016 йил 23 сентябрдаги ЎРҚ-411-сонли қонуннинг тегишли қисми концепциясига мос келмайди.\nУшбу тартибга риоя этмаслик оқибатида тўланиши керак бўлган жарима миқдорлари ўртача ойлик иш ҳақларига нисбатан Италияда 85 марта, Латвияда 146 марта, Словенияда 56 марта, Финляндияда 82 марта камни ташкил этади. Бизда эса белгиланган жарима миқдори ўртача ойлик иш ҳақига нисбатан 16-17 марта камни ташкил этмоқда…»\nЕвропа, Россия, Канада…\nЎзбекистон йўл ҳаракати қоидаларига ушбу талабни киритган илк давлат эмас. Масалан, Скандинавияда кундузи ёқилган чироқ билан ҳаракатланиш шарти жорий этилганига 20 йилдан ошди. Аксарият Европа мамлакатларида ушбу қоида 2000 йилларнинг бошидан буён амал қилади. МДҲ ҳудуди ҳам бундан мустасно эмас: Россияда автотранспорт воситалари 2005 йилдан буён аҳоли пунктларидан ташқарида, 2010 йилдан буён эса ҳамма жойда яқинни ёритувчи чироқлар билан ҳаракатланади.\nЕвропа Иттифоқида 2011 йилда қабул қилинган қарорга кўра, 2011 йилдан чиққан барча янги автомобилларга ишлаб чиқарувчи заводнинг ўзи кундузги чироқларни ўрнатиши шарт. Лекин автомобиль 2011 йилдан аввал ишлаб чиқарилган бўлса, умуман бундай талаб йўқ. Британияда бу «Дейтайм раннинг лайтс» дейилади. Янги машиналарда одатда фара атрофига чиройли светодиод чизиқли чироқ ўрнатилган. У автомобиль мотори ўт олиши биланоқ автоматик тарзда ўзи ёнади.\nКундузи чироқ ёнган бўлиши ҳақиқатдан ҳам ҳалокатларнинг олдини олиши мумкин. Масалан, Канадада авариялар шу туфайли 5 фоизга камайгани қайд қилинган. Европада 2011 йилдан кейин чиққан автомобилларга талаб ҳайдовчига эмас, ишлаб чиқарувчига қўйилган… Ўзбекистонда барча ҳайдовчилардан кундузи фараларни ёқиб юриши талаб қилиниши қанчалик тўғри экан?\nБу хавфни нега ҳисобга олмаяпмиз?\nҚўшни Қозоғистон давлатининг жанубий қисми – Чимкент шаҳрида ҳам автомобилларнинг чироқлари ёқиб юриши оқибатида ёниб кетиши кузатилган.\nИлгарироқ ижтимоий тармоқларда ёнаётган автомобиллар акс этган суратлар тарқалган эди. Интернет-фойдаланувчилари ушбу ёнғинларга ЙҲҚга киритилган янги тузатишлар – кундузи фараларни ёқиб юриш сабаб бўлганини айтишмоқда.\nФВВ Ёнғин хавфсизлиги бошқармаси ходимларининг маълум қилишларича, ёнғинга сабаб бўлган электр ўтказгичларнинг техник қониқарсиз ҳолатлари кўпинча эски йилларда ишлаб чиқарилган автомобилларда учрайди. Бундан ташқари, улар техник кўрик давомида электр ўтказгичларга алоҳида эътибор бериш зарурлигини таъкидлайди.\nТаҳлиллар пойтахтимизнинг айрим туманлари йўлларидаги вазиятнинг юзаки таҳлили автомобиль эгаларининг тахминан 1-2 фоизи янги талабга риоя этаётганини кўрсатмоқда. Бунинг бир нечта сабаблари бор. Хусусан, ўзгартиришларга тайёргарлик кўрилмаган. 2018 йил 13 апрелдаги 3666-сонли Президент қарорининг 4-бандида талаб қилинганидек, лойиҳа дастлаб жамоатчилик муҳокамасидан ўтказилмаган. Бундан ташқари, ҳужжатда автоҳаваскорлар билан ахборот-тушунтириш ишларини олиб бориш учун қоидани амалга киритишни бир муддатга кечиктириш назарда тутилмаган.\nЖаҳон соғлиқни сақлаш ташкилотининг маълумотларига кўра, ҳар йили бутун дунёда йўл ҳаракати ҳодисалари натижасида бир миллион нафарга яқин инсон ҳаётдан бевақт кўз юмади, 38 миллион нафардан ортиғи эса турли даражадаги тан жароҳати олади. Шундай экан, ҳар қандай шароитда ҳам хавфсизлик қоидаларига амал қилиш жуда муҳим.\nМухтасар айтганда, чироқ билан боғлиқ қарор ҳайдовчилар онгида ҳали «пишиб» улгурмагани аён бўлиб қолмоқда. Шу билан бирга, рақамлар, далил ва асослар адолат тарозусида яна бир бор тортилмоғи, бунда одамларнинг асабийлашиши эмас, балки босиқлик ва ички тушунишига эришилиши мақсадга мувофиқ.\n“ЙЎЛ-ЛОЙИҲА БЮРОСИ” – 20 ЁШДА


2018 йил давомида Қозоғистон ялпи ички маҳсулоти 4 фоизга ўсди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\n2018 йил давомида Қозоғистон ялпи ички маҳсулоти 4 фоизга ўсди. Натижада, экспертлар айтишича, 2018 йилга мўлжалланган иқтисодий кўрсаткичларга эришилди. Ўтган йиллардаги каби конлардан олинган маҳсулот бюджет маблағларининг асосини таъминлади. 2018 йилда иқтисодиётнинг ўсишини экспертлар Қашағанда нефть қазиб олишнинг ортиши билан изоҳлашяпти. Аммо энг муҳими – нохомашё секторда ҳам ижобий ўзгаришлар юз берди.\nСЕРГЕЙ ДОМНИН, ЭКСПЕРТ, ИМЭП ДАСТУРИ РАҲБАРИ:\n– Нефть ўтган йиллардаги каби ўсишнинг асосини ташкил қилди. Буни олдиндан тахмин қилиш мумкин эди. Бошқа соҳалар, нохомашё секторида турли томонларга ҳаракат сезиляпти. Аммо ижобий ўзгаришлар кончиликка таққослаш мумкин бўлганидек 4-5 фоиз атрофида. Бу анча юқори кўрсаткич.\nХорижий молия ташкилотлари ҳам Қозоғистон иқтисодиётининг ўсишини ижобий баҳолашди. Осиё тараққиёт банки йил охирига келиб Марказий Осиё ва Қозоғистоннинг йиллик ўсиши бўйича ўз тахминларини яхши томонга ўзгартирди. Ушбу ташкилотда ишлаб чиқариш, жумладан, қайта ишлашнинг ўсиши ҳам алоҳида кўрсатилди.\nДЖОВАННИ КАПАННЕЛЛИ, ОСИЁ ТАРАҚҚИЁТ БАНКИНИНГ ҚОЗОҒИСТОНДАГИ ВАКОЛАТХОНАСИ ДИРЕКТОРИ:\n– Биз минтақада ишлаб чиқариш ўсишида бир мунча ижобий ўзгаришлар борлигини кўрсатдик, бу эса Қозоғистонда ҳам, минтақада ҳам иқтисодиётни диверсификациялаш сиёсати самара бераётганини кўрсатади. Минтақада Ўзбекистон ҳам аввалги йилларга қараганда анча фаол мавқе эгаллаяпти.\n2018 йилнинг яна бир муҳим воқеаси – “Астана” Халқаро молия марказининг иш бошлаши. Шу йилнинг ўзида, сал ўтмай унинг асосида биржа очилди. Қозоғистон Президенти савдоларни шахсан бошлаб берди. Дастлабки икки кун мобайнида брокерлар 780 та савдо ўтказишди. Ўтган 4 ойлик иш фаолиятида молиявий марказлар жаҳон рейтингида “Астана” Халқаро молия маркази 62-поғонага чиқди. Икки йил мобайнида унинг кучли элликталикка кириши кутиляпти. Қисқа муддатда молия маркази ишончли ҳамкорлар топа олди, жаҳон молия ташкилотлари томонидан қўллаб-қувватланди. “Астана” Халқаро молия маркази нафақат Қозоғистон, балки минтақа, Евроосиё материги хабига айланиши кутилмоқда.